H Πελίνα Θεμελή μας ξενάγει στο µαγικό κόσµο του κοσµήµατος\nΜετουσιώνοντας τη ρήση “whatever you can imagine is real” και τολμώντας να υλοποιήσει το δικό της όνειρο στο νέο της εγχείρημα, Power of Symbol\n∆ιορατική, δηµιουργική και ευπροσάρµοστη στα καινούρια δεδοµένα, αξιοποιεί µια εµπειρία 30 χρόνων ως New Business Development Manager της Estée Lauder και εισχωρεί στον µαγικό κόσµο του κοσµήµατος -µε στόχους και ιδέες που δεν περιορίζονται µόνο σε αυτόν. «Η Estée Lauder ήταν για µένα το δεύτερό µου σπίτι, ένα πολύ µεγάλο µέρος της ζωής µου. Ό, τι έγινα το οφείλω σε αυτήν την εταιρία», δηλώνει, κάνοντας τον δικό της απολογισµό.\nΗ νέα της επιχειρηµατική κίνηση δεν ξεκίνησε µε αρχικό στόχο το κόσµηµα ως τέχνη, αλλά επιδιώκει, µέσω αυτού, να µεταφέρει στον κόσµο τη σηµασία κι ερµηνεία των συµβόλων. «Όπως προσδίδει και το όνοµά του, το Power of Symbol είναι εµπνευσµένο από τη δύναµη που έχουν τα σύµβολα στη ζωή µας. Ανέκαθεν διαδραµάτιζαν σηµαντικό ρόλο στην ανθρώπινη ύπαρξη. Η ανθρωπότητα τα χρησιµοποιούσε ως µέσο επικοινωνίας , έµπνευσης και φαντασίας. Οι άνθρωποι ταυτίζονται συχνά µε σύµβολα που έχουν ιδιαίτερη σηµασία γι’ αυτούς, που αντιπροσωπεύουν την προσωπικότητά τους, αλλά κι αυτό που προσπαθούν ή θέλουν να γίνουν. Τα σύµβολα είναι παντού γύρω µας: η φύση είναι γεµάτη από αυτά. Ένα λουλούδι, τα γεωµετρικά σχέδια πάνω στα φύλλα, το αποτύπωµα ενός ζώου, ακόµα και τα ιερογλυφικά και τα ιδεογράµµατα των αρχαίων πολιτισµών. Μας υπενθυµίζουν αυτό που θέλουµε να πετύχουµε, µας εµπνέουν!».\nΚοµµάτια κοµψά και περίτεχνα παντρεύουν µια ολόκληρη φιλοσοφία µε τη δύναµη ενός κοσµήµατος, ανάγοντας τις Power of Symbol δηµιουργίες σ’ έργα τέχνης µε ταυτότητα και ιστορία. «Ο σχεδιασµός γίνεται από εµάς και η παραγωγή είναι 100% ελληνική -άλλωστε η χώρα µας έχει από τους καλύτερους τεχνίτες κοσµηµάτων. Είναι χειροποίητα, επιχρυσωµένα 24Κ και σε προσιτές τιµές για ν’ απευθύνονται σε όλους. Αυτό που θέλουµε να ξεχωρίζει είναι η φινέτσα, η οµορφιά τους και η σωστή αποτύπωση του συµβόλου», εξηγεί. Τα κοσµήµατα είναι βασικό κοµµάτι του καλλωπισµού µιας γυναίκας, πηγή αυτοπεποίθησης και µέσο εξωτερίκευσης της προσωπικότητας και η Πελίνα Θεµελή υµνεί τις δυναµικές, δραστήριες και συγχρόνως ευαίσθητες γυναίκες που απογειώνουν τις δηµιουργίες της. «Όλες αναζητούµε αυτοπεποίθηση, ασφάλεια και ισχύ. Θέλουµε να είµαστε δυναµικές χωρίς, όµως, να χάνουµε τη θηλυκότητά µας», συµπληρώνει.\nΑπό τα µενταγιόν µε το κέρας της Αµάλθειας και τις ροµαντικές καρδιές στα statement βραχιόλια σε σχήµα ελέφαντα -σύµβολο της σοφίας και της σταθερότητας-, και τα γεωµετρικά δαχτυλίδια, όλα τα κοµµάτια διακρίνονται για το υψηλό design, την αισθητική και την έµφαση στις λεπτοµέρειες. Υποκλινόµαστε σε γυναίκες ακόρεστες, ευρηµατικές, που τροφοδοτούν τη φλόγα µέσα τους και διοχετεύουν την ενέργεια και τις ιδέες τους σ’ εγχειρήµατα απτά και µε ουσία. Ίσως αυτό να είναι και το σηµαντικότερο σύµβολο που αναζητά κανείς. Ένα πρότυπο, ένα πρόσωπο ταυτόσηµο και οικείο, µια γυναίκα διεκδικητική που δηλώνει παρούσα.\nMAGAZINE 27 Ιουλίου 2020


Stavraetos (Σταυραετός): Μιά τυπική δυσλεκτική γραφή\nΑναρτήθηκε από Athanassios Ghikas ready to fly like an Eagle στις 4:43 μ.μ.\nΣτη φίλη μου, ο γιατρός της είπε (για το γιό της) ότι ο μικρός είναι έξυπνος, σκέφτεται πολύ και γρήγορα και έτσι η διαδικασία γραφής δε συμβαδίζει με τη σκέψη του. Γι' αυτό και δεν συγκεντρώνεται εύκολα να γρα΄ψει και κάνει λάθη!!\nΤουλάχιστον τώρα ξέρουμε, παλαιότερα τα έβγαζαν καθυστερημένα τα παιδιά και τα κόβανε από το σχολείο και τους κατάστρεφαν τη ζωή.\nΤο σίγουρο είναι η εξυπνάδα. Το αν σκέφτονται γρηγορότερα δεν το ξέρω.\n(έχουν μεγάλη ικανότητα να μαθαίνουν και να παίζουν καλό σκάκι πάντως)\nΙσως είναι μία από τις εικασίες στην προσπάθεια να εξηγήσουν την δυσλεξία σαν φαινόμενο. Εγώ δεν την ονομάζω ασθένεια. Μάλλον περί μιάς ειδικής κατάστασης πρόκειται. Οπως και το να ζεις πάνω σε αναπηρικό αμαξίδιο, το αν είσαι φορέας Ηπατίτιδας ας πούμε, φορέας AIDS,μεσογειακή αναιμία κλπ, καταστάσεις που είσαι υποχρεωμένος να ζήσεις με αυτές και να προσαρμόσεις και το περιβάλλον σου σύμφωνα με αυτές.\nΕγώ αν και δεν έχω περιστατικό δυσλεξίας στην οικογένεια ή στο φιλικό περιβάλλον, είμαι πολύ ευαισθητοποιημένος σαν ΑμεΑ όπως έχεις καταλάβει ίσως, με τις ειδικές ομάδες.\nΚαλή σου και ήσυχη Κυριακή


Για σήμερα Πρωτοχρονιά, η Εθνική Μετεωρολογική Υπηρεσία αναμένει αρχικά βελτιωμένο καιρό στις περισσότερες περιοχές της χώρας.\nΚαιρός: Στα δυτικά και τα βόρεια λίγες νεφώσεις και μεγάλα διαστήματα ηλιοφάνειας. Στις υπόλοιπες περιοχές νεφώσεις με τοπικές βροχές ή χιονόνερο και στα ορεινά-ημιορεινά παροδικές χιονοπτώσεις, καθώς και σε περιοχές της ανατολικής και κεντρικής Στερεάς με χαμηλότερο υψόμετρο. Το βράδυ τα φαινόμενα θα περιοριστούν νοτιότερα και θα εξασθενήσουν. Σποραδικές καταιγίδες θα εκδηλωθούν στα Δωδεκάνησα και πρόσκαιρα στην Κρήτη.\nΆνεμοι: Βόρειοι βορειοανατολικοί 5 με 7, στο Αιγαίο 8 και πιθανώς τοπικά 9 μποφόρ με μικρή εξασθένηση το βράδυ.\nΘερμοκρασία: Σε χαμηλά επίπεδα. Παγετός θα σημειωθεί κατά τόπους στα ηπειρωτικά, κυρίως κεντρικά και βόρεια, τις πρωινές και βραδινές ώρες.


Υπόθεση Μαντλίν: Έρευνες και στην Ελλάδα για την εξαφάνιση της τρίχρονης - Hellenic Voice\nΑρχική Ελλαδα Υπόθεση Μαντλίν: Έρευνες και στην Ελλάδα για την εξαφάνιση της τρίχρονης\nΥπόθεση Μαντλίν: Έρευνες και στην Ελλάδα για την εξαφάνιση της τρίχρονης\nΈρευνες και στην Ελλάδα πραγματοποίησαν οι Αρχές προκειμένου να διαλευκάνουν την υπόθεση της μικρής Μαντλίν ΜακΚαν, που εξαφανίστηκε το 2007 από το τουριστικό θέρετρο Πράια ντα Λουζ στην Πορτογαλία, όπου έκανε διακοπές με την οικογένειά της. Όπως αναφέρει το ΒΗΜΑ, αστυνομικοί της Scotland Yard είχαν έρθει στη χώρα μας για να συναντήσουν έναν 50χρονο κρατούμενο, που ήταν γερμανικής καταγωγής, όπως και ο Κρίστιαν Μπρούκνερ, ο βασικός ύποπτος για την εξαφάνιση της Μαντλίν και του οποίου τα ίχνη έχουν πλέον χαθεί.\nΟ μάρτυρας φέρεται να ήξερε κρίσιμες πληροφορίες για την υπόθεση, καθώς βρισκόταν κοντά στο σημείο της εξαφάνισης στη Πορτογαλία.\nΗ Ελληνική Αστυνομία συνέταξε έγγραφο που ανέφερε ότι το Μάιο του 2017 επικοινώνησε με τη βρετανική αστυνομία «ο 50χρονος γερμανικής καταγωγής Χέγκελαρ Μπ. που διαμένει στην Αθήνα, προκειμένου να βοηθήσει στις συγκεκριμένες έρευνες». «Μέχρι στιγμής οι πληροφορίες που έχει δώσει οικειοθελώς και χωρίς χρηματικό ή άλλο αντάλλαγμα στη Μητροπολιτική Αστυνομία σχετικά με την υπόθεση έχουν διασταυρωθεί και θεωρείται αξιόπιστη πηγή» αναφέρει η ΕΛ.ΑΣ.\nΣε ακόμα μία εξαφάνιση εμπλέκεται το όνομα του ο Μπρούκνερ:\nΤην ίδια ώρα, ο Κρίστιαν Μπρούκνερ φέρεται να εμπλέκεται σε ακόμα μία υπόθεση εξαφάνισης, ενός 8χρονου αγοριού. Η εξαφάνιση έγινε το 2004, 10 χιλιόμετρα από το τουριστικό θέρετρο από όπου εξαφανίστηκε αργότερα η Μαντλίν. Οι Αρχές της Πορτογαλίας δέχονται πιέσεις για να ανοίξουν εκ νέου την υπόθεση, ωστόσο κάποιοι ισχυρίζονται πως ο Γερμανός παιδόφιλος είναι ο αποδιοπομπαίος τράγος.\nΕπίσης, διερευνάται αν σχετίζεται και με τις εξαφανίσεις και δολοφονίες άλλων παιδιών και εφήβων. Για παράδειγμα, οι εισαγγελείς της Μπριζ διερευνούν εάν μπορεί να συνδέεται με την άγρια δολοφονία μιας Γερμανίδας εφήβου στο φλαμανδικό θέρετρο Ντε Χάαν το 1996, της Καρόλα Τίτζε, που ήταν 16 ετών όταν δολοφονήθηκε κατά τη διάρκεια των διακοπών της στο Βέλγιο.\nΜερικές ημέρες πριν τον θάνατό της λέγεται ότι γνώρισε έναν νεαρό Γερμανό σε μια ντίσκο, με τον νεαρό να καυχιέται για τα μπλεξίματά του με τις δικαστικές αρχές. Η 16χρονη πήγε μια βόλτα στην παραλία στις 5 Ιουλίου και δεν επέστρεψε ποτέ. Μια εβδομάδα μετά την εξαφάνισή της, ανακαλύφθηκε το ακρωτηριασμένο σώμα της στους αμμόλοφους, με τις Αρχές να ξεκινούν έρευνα για τον Γερμανό που είχε γνωρίσει στην ντίσκο.\nΠροηγούμενο άρθροΤριήμερο Αγίου Πνεύματος: Σε ισχύ έκτακτα μέτρα για την επιστροφή των εκδρομέων\nΕπόμενο άρθροΆγριες Μέλισσες spoiler: Ο άντρας της βιολέτας επιστρέφει και θέλει να της τα πάρει όλα


kozan.gr: Με παλαιούς φίλους & γνωστούς συνέφαγε, το βράδυ της Πέμπτης 26/8, στον Άργιλο Κοζάνης, η πρώην Υπουργός Άννα Διαμαντοπούλου – Σήμερα Παρασκευή θα επισκεφτεί, άτυπα, τον Περιφερειάρχη Δ. Μακεδονίας Γ. Κασαπίδη & τον Πρόεδρο του ΕΒΕ Κοζάνης Γ. Μητλιάγκα (Φωτογραφίες) | Καθημερινή ενημέρωση για την Kοζάνη από το 2001 -- Κοζανη Κοζάνης Κοζανη kozani kozanh kozanhs KOZANI Πτολεμαίδα ΠΤΟΛΕΜΑΙΔΑ Eordaia Εορδαία Σέρβια Βελβεντό Σιάτιστα ΣΕΡΒΙΑ ΣΙΑΤΙΣΤΑ\nkozan.gr: Με παλαιούς φίλους & γνωστούς συνέφαγε, το βράδυ της Πέμπτης 26/8, στον Άργιλο Κοζάνης, η πρώην Υπουργός Άννα Διαμαντοπούλου – Σήμερα Παρασκευή θα επισκεφτεί, άτυπα, τον Περιφερειάρχη Δ. Μακεδονίας Γ. Κασαπίδη & τον Πρόεδρο του ΕΒΕ Κοζάνης Γ. Μητλιάγκα (Φωτογραφίες)\n27 Αυγούστου 2021 - 6:27 ΠΜ 11 Comments\nΣτο ψητοπωλείο “Ζακού” στον Άργιλο Κοζάνης συνέφαγε, με παλαιούς φίλους και γνωστούς, το βράδυ της Πέμπτης 26/8, η πρώην Υπουργός Άννα Διαμαντοπούλου. Στην παρέα, μεταξύ άλλων, βρέθηκε κι ο Πρύτανης του Πανεπιστημίου Δ. Μακεδονίας, Θεόδωρος Θεοδουλίδης, καλεσμένος και με πρωτοβουλία του Θεόδωρου Ταρνανίδη, με τον οποίον – ο Πρύτανης – διατηρεί άριστες φιλικές σχέσεις. Στους παρόντες κι ο πρώην Νομάρχης Κοζάνης Πασχάλης Μητλιάγκας. Σήμερα Παρασκευή η Άννα Διαμαντοπούλου θα επισκεφτεί, άτυπα και σε μικρής χρονικής διάρκειας συναντήσεις, τόσο τον Περιφερειάρχη Δ. Μακεδονίας Γιώργο Κασαπίδη όσο & τον Πρόεδρο του ΕΒΕ Κοζάνης Γιάννη Μητλιάγκα.\nΑνώνυμος - 27 Αυγούστου, 2021 at 08:17\nκαι εγω ελεγα γιατι ειχα φαγουρα χθες,σκασιλα μας\nΑνώνυμος - 27 Αυγούστου, 2021 at 08:46\nΩχχχχ να είσαι καλά ρε kozan, καλά που με το θύμισες, είχα να βγάλω κάτι φωτοτυπίες και το είχα ξεχάσει!\n.. - 27 Αυγούστου, 2021 at 09:13\nΤον φίλο της και βουλευτή ν. Δ ποτε θα τον δει. Εκεί μάλλον δεν θα έχει φωτο!!\nΑνώνυμος - 27 Αυγούστου, 2021 at 09:26\nτι ετοιμάζει η Άννα? Ή αλλιώς, για τί την ετοιμάζουν?\nΑνωνυμος - 27 Αυγούστου, 2021 at 11:19\nΓιατί δεν μας το είπατε νωρίτερα να τρέξουμε να την υποδεχθούμε και μεις;\nΑνώνυμος - 27 Αυγούστου, 2021 at 14:17\n“Περσινά ξινά σταφύλια”. Έχει περάσει πλέον η μπογιά σας δεν θέλετε να το καταλάβετε και να το παραδεχτείτε;\nΣίγουρα θα λιανίστ’καν για το ποιός θα πρωτοπληρώσει…\nΑνώνυμος - 27 Αυγούστου, 2021 at 23:12\nΑυτήν και η Κεραμεως αποτελειωσαν την δημόσια παιδεία στην Ελλάδα!!! Τι να πει κανείς για τη σύνθεση της ομήγυρης;Τα καλά και τα συμφέροντα δεν έχουν ούτε χρώμα ούτε παράταξη…Λυπάμαι για όλους εμάς που τους ψηφίσαμε όλους αυτούς!\nΑνωνυμος φιλος της ομήγυρης - 28 Αυγούστου, 2021 at 11:38\nΦαίνονται όλοι λυπημένοι , ιδιαίτερα η κ Αννα μέχρι κλάματος , που μειώθηκαν κατά 50 τοις εκατό οι εισαγόμενοι στο Παν/μιο Δυτικής Μακεδονίας.\nΣυγχαρητήρια στην ομήγυρη που γιόρτασε την επιτυχία της Κριαρεως συγνωμη Ξεραμεως ήθελε να πω..!\nΑνώνυμος - 28 Αυγούστου, 2021 at 15:39\nΜάλλον ήσουν βιαστικος για τους χαρακτηρισμούς.Την άλλη μέρα δημοσιεύτηκαν οι βάσεις.Εκτος κι αν τις ήξερες νωρίτερα…\nΑΓΝΩΣΤΟΣ - 29 Αυγούστου, 2021 at 08:52\nΚαλά που ήταν τόσο καιρό …χαμένη;\nΑναπόλησε την καρέκλα;\n« kozan.gr: Ώρα 22:10: “Βυθίστηκε” στο σκοτάδι, για 35 λεπτά, σχεδόν όλη η πόλη της Πτολεμαίδας αλλά και κάποια χωριά της Εορδαίας\nkozan.gr: Το αιχμηρό σχόλιο του δημοτικού συμβούλου Koζάνης Μ. Κουτσουσίμου: “Γρηγόρη τι γίνεται;” »


Συναινετική αντιμετώπιση «καυτών» θεμάτων του Δήμου - Δημοκρατική της Ρόδου\nΣυναινετική αντιμετώπιση «καυτών» θεμάτων του Δήμου\nΠροβλήματα που «καίνε» αυτή την εποχή το Δήμο Ρόδου αποτέλεσαν το αντικείμενο της συνάντησης που είχαν σήμερα το μεσημέρι ο δήμαρχος κ. Στάθης Κουσουρνάς με τον επικεφαλής της παράταξης της μείζονος μειοψηφίας κ. Γιώργο Χατζημάρκο.\nΓια ορισμένα θέματα ο κ. Γιώργος Χατζημάρκος ζήτησε να του κατατεθούν περισσότερα στοιχεία και δήλωσε πως δεν αποκλείεται να υπάρξει και συναίνεση.\nΟμιλώντας στους δημοσιογράφους μετά τη συνάντηση, ο δήμαρχος κ. Στάθης Κουσουρνάς δήλωσε πως έγινε συζήτηση μεταξύ άλλων για το μπλοκάρισμα των λογαριασμών του Δήμου και το σοβαρό πρόβλημα που ανέκυψε με εργαζόμενους της ΔΕΥΑΡ.\n«Είχαμε προγραμματίσει να συναντηθούμε με τον κ. Γιώργο Χατζημάρκο. Δεν είναι η πρώτη φορά που συμβαίνει αυτό. Συναντιόμαστε σε τακτά χρονικά διαστήματα διότι ο καθένας έχει το θεσμικό του ρόλο. Πολλές φορές τα προβλήματα είναι κοινά και πρέπει να συζητιούνται για να μπορούμε να έχουμε από πριν τις απόψεις του καθενός για ευρύτερα προβλήματα», δήλωσε ο κ. Στάθης Κουσουρνάς και πρόσθεσε πως στη συνάντηση τέθηκαν και θέματα που έχουν απασχολήσει και το δημοτικό συμβούλιο, όπως αυτό που αφορά τον αλληλόχρεο λογαριασμό (overdraft).\nΕπισημαίνεται πως για το συγκεκριμένο λογαριασμό ο Δήμος Ρόδου έχει καταθέσει συγκεκριμένη πρόταση στην Alpha Bank.\n«Συζητήσαμε για οικονομικά ζητήματα. Μιλήσαμε για το μπλοκάρισμα των λογαριασμών του Δήμου εξαιτίας της αξίωσης της ιδιοκτήτριας ενός ακινήτου, για τις ληξιπρόθεσμες οφειλές προς τρίτους και τις παλαιές οφειλές του Λιμενικού Ταμείου», δήλωσε ο δήμαρχος και πρόσθεσε πως συζήτηση έγινε και για την πολιτική επικαιρότητα σε κεντρικό και τοπικό επίπεδο.\n«Όταν συναντιόμαστε με τον κ. Γιώργο Χατζημάρκο το κλίμα είναι πολύ καλό και φιλικό ανεξάρτητα από το γεγονός ότι ορισμένες φορές στο δημοτικό συμβούλιο ανεβαίνουν οι τόνοι. Πιστεύω ότι υπάρχει ειλικρίνεια στις συζητήσεις μας και όπου μπορούμε, προσπαθούμε να έχουμε μια κοινή αντιμετώπιση των θεμάτων. Από αυτή την άποψη θεωρώ πολύ σημαντικές αυτές τις συναντήσεις. Βλέπετε διαρκούν και αρκετή ώρα γιατί είναι ενδιαφέρουσες», δήλωσε ο κ. Στάθης Κουσουρνάς.\nΣε ερώτηση σχετικά με το πρόβλημα που ανέκυψε με τις προσλήψεις εργαζόμενων στη ΔΕΥΑΡ και το μπλοκάρισμα των λογαριασμών του Δήμου ο κ. Κουσουρνάς δήλωσε:\n«Συζητήσαμε και για τα δύο θέματα. Για την παρέμβαση του ΑΣΕΠ ενημερώθηκα από τις εφημερίδες. Δεν είναι κρυφό. Υπάρχει πράγματι έκθεση του Ανωτάτου Συμβουλίου Επιλογής Προσωπικού για την οποία ενημερώθηκε ο κ. Γ. Χατζημάρκος. Θα αποτελέσει αντικείμενο συζήτησης σε συνεδρίαση του διοικητικού συμβουλίου της ΔΕΥΑΡ. Δεν έχει ληφθεί ακόμη απόφαση. Θα δούμε τι θα πράξουμε. Έχουμε διάφορες σκέψεις. Αναφέρω πως οι αποφάσεις θα πρέπει να προστατεύουν και τους εργαζόμενους και τις διοικήσεις και τα πολιτικά πρόσωπα. Περιμένουμε κάποιες εισηγήσεις της νομικής υπηρεσίας και των αρμοδίων στελεχών».\nΟ κ. Στάθης Κουσουρνάς τόνισε πως η έκθεση του ΑΣΕΠ αναφέρεται σε 57 και μόνο εργαζόμενους της πρώην ΔΕΥΑΙ.\n«Δεν αφορά το θέμα 110 εργαζόμενους αλλά τους 57 εργαζόμενους της πρώην Δημοτικής Επιχείρησης Ύδρευσης Αποχέτευσης Ιαλυσού», εξήγησε ο κ. Κουσουρνάς.\nΣε ερώτηση σχετικά με τις ενέργειες του Δήμου για το ακίνητο, που έγινε η αιτία να μπλοκάρουν δυο λογαριασμοί, ο κ. Κουσουρνάς δήλωσε:\n«Δεν υπάρχει εισήγηση αυτή τη στιγμή. Υπάρχουν κάποιες σκέψεις και θα γίνει το καλύτερο δυνατό για το Δήμο. Θα κρίνει το δημοτικό συμβούλιο αν είναι αναγκαίο το ακίνητο και αν μπορούμε να κάνουμε κάτι, ώστε να μη καταβληθεί το τεράστιο ποσό των 1.800.000 ευρώ. Αδυνατούμε να δώσουμε τώρα τόσα χρήματα. Επειδή αναφέρεται στον τοπικό τύπο πως απορρίφθηκε η αίτηση ασφαλιστικών μέτρων για την υπόθεση αυτή, αναφέρω πως η απόφαση δίνει το δικαίωμα να μείνει μπλοκαρισμένος μόνο ένας λογαριασμός του Δήμου και όχι όλοι».\nΣτα θέματα που τέθηκαν στη συνάντηση αναφέρθηκε, ομιλώντας στους δημοσιογράφους στη συνέχεια ο επικεφαλής της παράταξης της μείζονος μειοψηφίας κ. Γιώργος Χατζημάρκος που τόνισε πως και στα τρία χρόνια της παρούσας θητείας είχε αρκετές συναντήσεις με το δήμαρχο κ. Στάθη Κουσουρνά.\n«Επειδή οι καιροί είναι πονηροί και η φαντασία όλων οργιάζει θέλω να σας αναφέρω πως και στα τρία χρόνια της θητείας μας είχαμε με το δήμαρχο αρκετές συναντήσεις. Στην ατζέντα μας είχαμε πάντοτε κάποια μεγάλα ζητήματα. Και τώρα είναι ανοικτά κάποια θέματα. Ορισμένα έρχονται από το παρελθόν. Το γεγονός ότι είμαστε σε προεκλογική περίοδο δεν σημαίνει πως σταματάει η λειτουργία του Δήμου ή καταλύεται η διοίκηση. Το ένα δεν αναιρεί το άλλο», δήλωσε ο κ. Χατζημάρκος και πρόσθεσε πως η παράταξή του αντιμετώπιζε πάντα τα φλέγοντα ζητήματα που αφορούν τον τόπο με θετική διάθεση.\n«Η αντιπολίτευση που έχουμε κάνει δεν μας ώθησε να φθάσουμε στο σημείο που να μην προσεγγίζουμε τα φλέγοντα θέματα με διάθεση προσφοράς σε ό,τι αφορά την αντιμετώπιση και την επίλυσή τους. Νομίζω πως έχουμε αποδείξει πως αυτό έγινε με τρόπο γόνιμο όλο αυτό το διάστημα. Αυτός ήταν ο λόγος που η συνάντηση σήμερα είχε πολλά θέματα», τόνισε ο επικεφαλής της παράταξης της μείζονος μειοψηφίας και πρόσθεσε πως συζήτησε με τον κ. Κουσουρνά για τη δέσμευση των λογαριασμών του Δήμου, για τα καταστήματα της Νέας Αγοράς και για το πρόβλημα με την ΔΕΥΑΡ.\n«Νομίζω πως το διάστημα που έχουμε μπροστά μας, επειδή η θερμοκρασία θα ανέβει περισσότερο σε ό,τι αφορά τις εκλογές πρέπει να διατηρήσουμε τη δυνατότητα να διαχειριζόμαστε και τα τρέχοντα ζητήματα. Μπορεί να είναι μεγάλο θέμα οι εκλογές αλλά δεν θα πρέπει να σταματήσει η διαχείριση των θεμάτων και η διοίκηση. Πολύ περισσότερο στην εποχή που ο Καλλικράτης έχει μια πολύ περίεργη και ιδιότυπη πρόβλεψη για το χρόνο που η νέα δημοτική αρχή θα αναλάβει καθήκοντα. Το επισημαίνω αυτό γιατί κάποιοι άνθρωποι θεωρούν ότι η θητεία της δημοτικής αρχής θα σταματήσει το Μάιο», δήλωσε ο κ. Γιώργος Χατζημάρκος και συμπλήρωσε πως η θητεία της σημερινής δημοτικής αρχής θα ολοκληρωθεί το Σεπτέμβριο.\nΣε ερώτηση αν θα δώσει τη συναίνεσή του στη δημοτική αρχή για κάποια ζητήματα, ο κ. Χατζημάρκος δήλωσε:\n«Στα τρία χρόνια που πέρασαν έχουμε δώσει συναίνεση σε όποια θέματα πιστεύαμε πως η διαχείρισή τους γίνονταν μέσα από τους κανόνες που μας έβρισκαν σύμφωνους. Δεν έχει αλλάξει κάτι. Νομίζω πως υπάρχουν ένα δύο ζητήματα για τα οποία μπορούμε να έχουμε κοινή αντιμετώπιση. Δεν μπορώ να μπω σε περισσότερες λεπτομέρειες γιατί λείπουν κάποια στοιχεία τα οποία ζητήσαμε να μας δοθούν για να δώσουμε τη συναίνεσή μας. Μπορεί αυτό να γίνει και για κάποια άλλα ζητήματα».\nΜακρά συνεργασία του Δημάρχου Ρόδου Αντώνη Καμπουράκη με τον Περιφερειάρχη Νοτίου Αιγαίου Γιώργο Χατζημάρκο Η πρώτη εργάσιμη του 2020, ημέρα δουλειάς και στοχοθέτησης. Πολύωρη συνάντηση εργασίας…\nO δήμαρχος Κέας, Γιάννης Ευαγγέλου, υποψήφιος με τον Γιώργο Χατζημάρκο Την υποψηφιότητα του νυν δημάρχου Κέας, Γιάννη Ευαγγέλου, στο πλευρό του Περιφερειάρχη…


Πως μπόρεσε αυτός ο instagrammer να μετατρέψει τα βιβλία σε έργο τέχνης; | Manslife.gr\nΠως μπόρεσε αυτός ο instagrammer να μετατρέψει τα βιβλία σε έργο τέχνης;\nΈχετε πολλά βιβλία σπίτι σας; Αν δείτε αυτές τις φωτογραφίες μπορεί να σας εμπνεύσουν να τα βγάλετε από τα ράφια!\nΤα καλύτερα βιβλία μπορούν να προκαλέσουν τη φαντασία μας και στην περίπτωση του James Trevino, ακόμη και τη δημιουργικότητά μας.\nΟ 24χρονος έχει γίνει διάσημος στο Instagram για τον τρόπο που τοποθετεί τη συλλογή βιβλίων του για να αντιγράψει περίτεχνα λογοτεχνικά σκηνικά. Ο ίδιος αυτοαποκαλείται bookstagrammer έχει προσελκύσει πάνω από 120.000 οπαδούς στο Instagram για τις περίτεχνες και πρωτότυπες δημιουργίες του.\nΌπως είπε, η ιδέα για να αρχίσει τις φανταστικές του δημιουργίες «απλώς συνέβη». «Στην αρχή ανέβαζα φωτογραφίες από τα βιβλία που διάβαζα. Με τον καιρό, οι φωτογραφίες έγιναν όλο και πιο περίπλοκες, επηρεαζόμενες κυρίως από την ποπ κουλτούρα και μερικές φορές από φωτογραφίες που έβλεπα στο Instagram», είπε ο 24χρονος.\n«Κάθε σκηνικό περνά από μια διαδικασία δημιουργίας» εξήγησε. «Μαζί με την φίλη μου, Ελίζαμπεθ, έχουμε μια γενική ιδέα και προσπαθούμε να την φέρουμε όσο το δυνατόν πιο κοντά στην πραγματικότητα». Ενώ τα λογοτεχνικά θέματα στο λογαριασμό του είναι ποικίλα, κλίνουν υπέρ των δύο αγαπημένων του βιβλίων, το «Χάρι Πότερ και ο ημίαιμος πρίγκιπας» της J.K. Rowling και το «The Silmarillion» του JRR Tolkien.\nΕπίσης του αρέσουν πολύ τα παραμύθια, οι άγγελοι και τα μυθικά πλάσματα...\n«Εάν μια τέτοια μορφή τέχνης βοηθάει τους ανθρώπους να διαβάσουν, τότε είμαι χαρούμενος που τους την παρέχω»


Αρχική σελίδαSLIDERΥπνική παράλυση: 5 αλήθειες που πρέπει να μάθεις γι’ αυτή\n1. Τι είναι ακριβώς; Η υπνική παράλυση ή αλλιώς “Μόρα”, πρακτικά είναι μια κατάσταση όπου ενώ κοιμάσαι είσαι ταυτόχρονα ξύπνιος και δεν μπορείς να κουνηθείς, να μιλήσεις, να αντιδράσεις. Η επιστημονική εξήγηση είναι ότι η υπνική παράλυση συμβαίνει όταν ο ύπνος REM (Rapid Eye Movement) συμβαίνει, ενώ είμαστε ξύπνιοι. Το στάδιο ύπνου REM, είναι ένα στάδιο όπου το σώμα δεν μπορεί να κινηθεί εκτός από τα μάτια και τους μυς που χρησιμοποιούνται στην αναπνοή. Η κατάσταση αυτή ονομάζεται “ατονία”. Έτσι λοιπόν, ουσιαστικά είναι σαν να ξυπνάς και να βρίσκεσαι ακόμα στον ύπνο. Περίεργο ε;\n2. Πότε συμβαίνει; Μπορεί να συμβεί κατά τη διάρκεια των μεταβάσεων στον κύκλο του ύπνου. Δηλαδή, τη στιγμή που σε παίρνει ο ύπνος (όταν το σώμα πρέπει να μεταβεί σε ύπνο REM) και τη στιγμή που είσαι έτοιμος να ξυπνήσεις (όταν το σώμα πρέπει να βγει από τον ύπνο REM). O λόγος όμως που το σώμα δυσκολεύεται να κάνει αυτές τις μεταβάσεις δεν είναι πλήρως εξακριβωμένος!\n3. Τι μπορεί να την προκαλεί; Υπάρχουν πολλές συνθήκες που μπορεί να προκαλέσουν επεισόδια υπνικής παράλυσης. Για παράδειγμα, οι ακανόνιστες ώρες ύπνου ή η στέρησή του παίζουν πολύ μεγάλο ρόλο. Σε ορισμένες περιπτώσεις αποτελεί σύμπτωμα διαταραχών του ύπνου όπως είναι η ναρκοληψία. Επίσης, πολύ σημαντικός παράγοντας είναι το άγχος.\n4. Ναι. Μπορεί να έχεις τρομακτικές παραισθήσεις. Είναι πιθανό να νιώσεις ότι αιωρείσαι ή επιπλέεις. Προφανώς δεν θα ισχύει. Απλώς, ο εγκέφαλος σου τη δεδομένη στιγμή δεν έχει πραγματική κατανόηση των σωματικών αισθήσεων. Επίσης είναι πολύ κοινό κάποιοι να ακούνε βήματα ή να νιώθουν ότι κάποιος τους πιέζει το στήθος και δεν τους αφήνει να αναπνεύσουν. Αυτά σχετίζονται ουσιαστικά με την αναπνοή κατά τη διάρκεια του ύπνου και τους χτύπους της καρδιάς τα οποία επίσης ο εγκέφαλος δεν μπορεί να αξιολογήσει σωστά. Να είσαι ψύχραιμος και σίγουρος ότι εκείνη τη στιγμή αναπνέεις. Το να βλέπεις “κακές οντότητες” και να νιώθεις την ύπαρξη κάποιου στο δωμάτιο είναι πάρα πολύ φυσιολογικό αλλά ταυτόχρονα όχι αληθινό. Να θυμάσαι ότι, οτιδήποτε βλέπεις ή αισθάνεσαι τη δεδομένη στιγμή αποτελεί ένα παιχνίδι του μυαλού. Είναι απλά σαν να έχεις ξυπνήσει σε έναν εφιάλτη. Στον οποίο παρεμπιπτόντως είσαι παράλυτος. Ναι, αυτό ισχύει εφόσον για ένα διάστημα όντως το σώμα σου βρίσκεται σε ατονία REM.\n5. Μπορείς να την σταματήσεις την ώρα που συμβαίνει!!! Υπάρχουν μερικοί τρόποι με τους οποίους μπορείς να ξεγελάσεις την κατάσταση. Αρχικά, είναι απαραίτητο να παραμείνεις ήρεμος προσπαθώντας να αναπνέεις κανονικά. Ο πανικός πολλές φορές δυσκολεύει την κατάσταση και μπορεί να οδηγήσει σε τρομακτικές ψευδαισθήσεις. Βοηθάει επίσης, ειδικά όταν συνοδεύεται από τρομακτικές εικόνες, η θετική σκέψη και το να προσπαθείς να φέρεις στο μυαλό σου όμορφες εικόνες. Κάτι επίσης πολύ πρακτικό είναι να προσπαθήσεις μέσα από μικροκινήσεις να ξυπνήσεις τον εγκέφαλο βοηθώντας τον να καταλάβει ότι πρέπει να βγει από τον ύπνο REM. Αυτό μπορείς να το πετύχεις με διάφορους τρόπους όπως με το κούνημα των δακτύλων του ποδιού και το ανοιγοκλείσιμο των ματιών. Επίσης, προσπαθώντας να κουνήσεις μυς του προσώπου όπως για παράδειγμα ανοιγοκλείνοντας το στόμα. Και κάτι που μπορεί να μην ήξερες: Η υπνική παράλυση έχει τη θέση της σε πολλούς πολιτισμούς ως δαίμονες, φαντάσματα, εξωγήινοι κτλ. Λέγεται ότι μπορεί να ευθύνεται για περιγραφές εξωγήινων απαγωγών. Δεν είναι καθόλου περίεργο εφόσον αυτά που μπορεί να βιώσεις είναι πραγματικά αληθοφανή.


Εγκατάσταση συναγερμού - Security-system.gr\nΣυστήματα Συναγερμού >\nΈνα ολοκληρωμένο σύστημα συναγερμού αποτελείται από τα εξής μέρη:\nΑ τις μαγνητικές επαφές.\nΟι μαγνητικές επαφές τοποθετούνται σε όλα τα ανοίγματα του χώρου (παράθυρα, πόρτες, ρολά, γκαραζόπορτες). Οι παγίδες τοποθετούνται κρυμμένες μέσα στα κουφώματα (αλουμίνιο) ώστε να μην είναι προσβάσιμες από τρίτους και υπάρχουν σε διάφορους χρωματισμούς για να ταιριάξουν όσο καλύτερα γίνεται με τα πλαίσια. Κολλούνται με ειδική κόλλα πάνω στο κούφωμα και αν για κάποιο λόγο δεν μας καλύπτει η κόλλα τοποθετούνται ειδικές μαγνητικές επαφές οι οποίες βιδώνονται πάνω σε αυτό.\nΒ τα Radar (ανιχνευτές κίνησης).\nΟι ανιχνευτές κίνησης ανιχνεύουν οποιαδήποτε κίνηση υπάρξει στον χώρο στον οποίο έχουμε ενεργοποιήσει τον συναγερμό. Τοποθετούνται σε ύψος 2m περίπου, με ειδική βάση στον τοίχο και με τέτοιο τρόπο, ώστε να κοιτούν πάντα προς τα ανοίγματα που έχει ο χώρος.\nΑυτά λειτουργούν ως εναλλακτική ασφάλεια στην περίπτωση που κάποιος καταφέρει να περάσει το πρώτο εμπόδιο που είναι οι μαγνητικές επαφής. Χωρίζονται σε απλά Radar και Radar τύπου Pet.\nΤα Radar τύπου pet εγκαθίστανται σε περιπτώσεις όπου υπάρχουν κατοικίδια μέσα στο σπίτι και τα οποία θέλουμε να μπορούν να κυκλοφορούν ελεύθερα, έχοντας παράλληλα οπλισμένο τον συναγερμό, χωρίς να εμποδίζεται καθόλου η λειτουργία του.\nΓ Το πληκτρολόγιο.\nΤο πληκτρολόγιο είναι το μηχάνημα (control panel) όπου μπορείτε να ελέγξετε όλο το σύστημα. Τοποθετείται συνήθως κοντά στην πόρτα εισόδου ώστε να έχουμε άμεση πρόσβαση κατά την είσοδο και έξοδο μας από τον φυλασσόμενο χώρο κάθε φορά που θέλουμε να ενεργοποιήσουμε η απενεργοποιήσουμε το σύστημα.\nΑπό το πληκτρολόγιο ελέγχου γίνεται και ο προγραμματισμός του συστήματος από τον εξειδικευμένο τεχνικό της εταιρίας μας. Αυτός ο πίνακας ελέγχου μας δίνει επίσης όλες τις πληροφορίες σχετικά με την ορθή λειτουργία του την τελευταία φορά που «χτύπησε» ο συναγερμός, καθώς και ποιος αισθητήρας ενεργοποίησε η απενεργοποίησε τον συναγερμό (και σε ποιο χώρο). Τα πληκτρολόγια υπάρχουν σε διάφορα σχεδία και ξεκινάμε από προσιτές τιμές.\nΔ Η εξωτερική σειρήνα.\nΗ εξωτερική σειρήνα είναι ένα πολύ βασικό μέρος του συστήματος γιατί χάρη σε αυτό ενημερωνόμαστε και εμείς αλλά και όλοι οι γείτονες ότι υπάρχει κάποιο πρόβλημα στον χώρο μας. Μια σειρήνα συναγερμού τοποθετείται σε όσο πιο δυσπρόσιτο σημείο γίνεται ώστε κανείς να μην έχει πρόσβαση σε αυτή παρά μόνο με σκάλα. Η τροφοδοσία της γίνεται με καλώδιο από την κεντρική μονάδα του συναγερμού αλλά έχει και δικιά της μπαταρία όπου προσφέρει αυτονομία.\nΜέσα από το εξωτερικό καπάκι της σειρήνας τοποθετείται ειδικό ατσάλινο προστατευτικό κάλλυμα ώστε να κάνει ακόμα πιο δύσκολη την πρόσβαση στα καλώδια και στην μπαταρία της. Επίσης, προστατεύεται από ένα ειδικό διακόπτη (Tamper) με τον οποίο, έχοντας κάνει τον κατάλληλο προγραμματισμό ενεργοποιείται ο συναγερμός οποιαδήποτε στιγμή ανοιχτεί το καπάκι της.\nΥπάρχουν σε διάφορα σχεδία. Η ένταση της είναι από 112db μέχρι 120db και μαζί με τον φάρο που διαθέτει ενσωματωμένο, αναβοσβήνει σε κατάσταση συναγερμού ώστε να γίνεται πάντα αντιληπτό σε όλους γύρω ότι υπάρχει κάποιο πρόβλημα με το χώρο σας.\nΕ Η εσωτερική σειρήνα.\nΖ Η κεντρική μονάδα.\nΗ κεντρική μονάδα είναι η καρδιά του συστήματος συναγερμού. Κατασκευάζεται από την General Electric. Τοποθετείται μέσα σε ειδικό σιδερένιο κουτί το οποίο μπορεί να κλειδώνει με κλειδί αν είναι θεμιτό. Χρησιμοποιούμε 3 μοντέλα το nx-4, το nx-6 και το nx-8 ανάλογα με το πόσες ζώνες επιθυμείτε να έχει το σύστημα σας. Εάν δεν μας καλύπτει ο αριθμός των ζωνών υπάρχει το κιτ διπλασιασμού με το οποίο έχουμε τις διπλάσιες ζώνες χωρίς μεγάλο κόστος.\nΗ Security system έχει πολύχρονη εμπειρία στις εγκαταστάσεις για συναγερμό σπιτιού και δραστηριοποιείται στο χώρο των συστημάτων ασφαλείας απο το 1996. Παρέχουμε τα πιο εξελειγμένα συστήματα ασφαλείας και διαθέτουμε ενα δυναμικό τεχνικό προσωπικό ικανό να εγκαταστήσει το σύστημα συναγερμού με τέτοιο τρόπο ώστε να διασφαλιστεί η περιπλοκότητα και συνεπώς η ακεραιότητα του.


ΓΥΝΑΙΚΕΣ - ΕΚΣΤΡΑΤΕΙΑ ΠΑΓΚΟΣΜΙΑΣ ΔΙΑΦΩΤΙΣΗΣ\nΕπιστροφή στην Κύπρο αντιπροσωπείας προσφύγων γυναικών, οι οποίες είχαν μεταβεί στις Ηνωμένες Πολιτείες, στην Βρεττανία και στην Ελλάδα, με σκοπό την διαφώτιση για την υπόθεση της Κύπρου. Μιλά η Κατίνα Κασσιανού.\nΕΡΓΑ ΜΙΚΗ ΦΟΙΝΙΚΑΡΙΔΗ 00:02:23\nΗ τραγωδία του 1974 αποτελεί πηγή έμπνευσης για τον καλλιτεχνικό κόσμο της Κύπρου. Οι πρωταγωνιστές των γεγονότων εμπνέουν τον ζωγράφο Μίκη Φοινικαρίδη.\nΘΑΜΥΡΟΣ ΜΑΚΡΙΔΗΣ - ΕΚΘΕΣΗ ΖΩΓΡΑΦΙΚΗΣ 00:00:57\nΈκθεση ζωγραφικής του Θάμυρου Μακρίδη, στο Δημητρίειο Πολιτιστικό Κέντρο στη Λάρνακα. Τα έργα εμπνευσμένα από την ζωή της Κύπρου, αλλά και την τραγωδία που ακολούθησε την Τουρκική Εισβολή του 1974.\nΜΑΚΑΡΙΟΣ - ΕΠΙΣΚΕΨΗ ΣΤΗΝ ΑΙΓΥΠΤΟ 00:00:54\nΕπίσκεψη του Προέδρου της Δημοκρατίας Αρχιεπισκόπου Μακαρίου Γ' στην Αίγυπτο. Στο αεροδρόμιο του Καΐρου τον υποδέχονται ο Αιγύπτιος Πρόεδρος Ανουάρ Σαντάτ και άλλοι αξιωματούχοι.


ΣΧΕΤΙΚΑ ΜΕ ΕΜΑΣ | Sivota Marine\nΔευτέρα – Παρασκευή 09:00 - 17:00 | Σάββατο 10:00 - 15:00\nΕΚΔΡΟΜΕΣ & ΕΝΟΙΚΙΑΣΕΙΣ\nSivota Marine Ντέτσικας\nΗ εταιρεία μας έχει πολυετή ενασχόληση με το ναυτιλιακό χώρο . Ιδρυτής και ιδιοκτήτης της, ακόμα και σήμερα είναι ο κ.Ντέτσικας Γεώργιος . Ο κ.Ντέτσικας είναι πιστοποιημένος κάτοχος διπλώματος Τεχνικού Μηχανών Εσωτερικής Καύσης , με πολυετή εργασία στα κεντρικά της εταιρεία IVECO HELLAS στην Αθήνα .\nΤο 1989 στην περιοχή των Συβότων ξεκίνησε με τη πρώτη άδεια για ενοικίαση βάρκας στην περιοχή της Ηπείρου . Για να αρχίσει το 1992 η πρώτη ενασχόληση με τον τομέα του Σέρβις Κινητήρων Θαλάσσης και Πάρκιν Σκαφών , καθώς και η αντιπροσώπευση των πρώτων εταιρειών κινητήρων θαλάσσης.\nΤο 2006 η έδρα της εταιρείας μεταφέρεται στην περιοχή Πλαταριά-Θεσπρωτίας σε ένα νέο χώρο όπου στεγάζεται μέχρι και σήμερα . Με συστήματα νέας τεχνολογίας για την σωστή συντήρηση των σκαφών , μεγαλύτερους χώρους στάθμευσης σκαφών και με ένα μεγάλο κατάστημα ανταλλακτικών-ναυτιλιακών-αξεσουάρ .\nΗ εταιρεία SIVOTA MARINE NTETSIKAS ,στην περιοχή Σύβοτα – Θεσπρωτίας , διαθέτει έναν πολύ μεγάλο στόλο ενοικιαζόμενων σκαφών μήκους από 4,5μέτρα έως και 9 μέτρα καθώς επίσης , 3 Τουριστικά σκάφη μεταφοράς ατόμων συνολικού αριθμού επιβατών 210 .\nΓΙΑΤΙ σε εμάς θα βρείτε:\nΤο συνεργείο μας έχει διακριθεί με την πιστοποίηση ISO/IEC 17024 πανευρωπαϊκής αναγνώρισης για τις τεχνικές ικανότητες του προσωπικού του και τις υπηρεσίες της εταιρείας μας.\nΤεχνικό προσωπικό πιστοποιημένο από το κράτος .\nΤεχνικό προσωπικό που υποβάλεται σε σεμινάρια από τις κορυφαίες εταιρείες κινητήρων θαλάσσης.\nΠροσωπικό άρτια εκπαιδευμένο στην επεξεργασία και χρήση υλικών κατασκευής σκαφών και επιδιόρθωσης.\nΙκανότητα ανέλκυσης & καθέλκυσης σκαφών έως και 14 μέτρα.\nΧώρους στάθμευσης σκαφών , ανοικτούς αλλά και στεγαζόμενους.\nΜεγάλη γκάμα σε καινούριους αλλά και μεταχειρισμένους κινητήρες θαλάσσης.\nΜεγάλη γκάμα ανταλλακτικών και λιπαντικών.\nΠλούσιο ναυτιλιακό εξοπλισμό.\nΤην πιο άμεση και ευχάριστη εξυπηρέτηση που είχατε ποτέ.\nSivotaMarine © 2021. All Rights Reserved.


Μήπως είμαστε όλοι παράνομοι;\nΣελίδες: 1  3 4 ... 11\nΑποστολέας Θέμα: Μήπως είμαστε όλοι παράνομοι; (Αναγνώστηκε 35580 φορές)\nΑπ: Μήπως είμαστε όλοι παράνομοι;\n« Απάντηση #15 στις: 03 Οκτώβριος, 2013, 15:14:01 μμ »\nΠαράθεση από: cm11783 στις 03 Οκτώβριος, 2013, 15:11:02 μμ\nΕυχαριστώ Thorin για την απάντηση.Επιβεβαίωσες αυτό που φοβόμαστε\nόλοι νομίζω και δεν ξέρω για πόσο ακόμα θα είμαστε τυχεροί να περνάμε\n"ΔΙΠΛΑ" από ελέγχους ......\nΥπαρχει παντα η περιπτωση ο αστυνομικος που θα σε σταματησει να μην γνωριζει τις λεπτομερειες του νομου, η να τις ξερει και να μην θελει να ασχοληθει για αεροβολα και να στη χαρισει, εκει βασιζουν καποιοι αποκλειστικα τις ελπιδες τους...\nSteyr LP-10 - FWB C55 --- Baikal IJ-35M\nDiana mod.38 4,5 - Weihrauch HW77 4,5 - Umarex 850 4,5 - Gamo Shadow 640 4,5\nS&W 586 6" - Walther CP99 - Daisy 44 6" & 8" - Crosman 357 4" & 8" - ΗW40PCA\n« Απάντηση #16 στις: 03 Οκτώβριος, 2013, 15:15:41 μμ »\nΠαράθεση από: Φραγκίσκος στις 03 Οκτώβριος, 2013, 15:13:00 μμ\nΑν κάποιος κατά την μεταφορά έχει χώρια (όχι στερεωμένο στο όπλο )και ένα οπτικό .....\n(Έτσι για να βλέπει που βάρεσε .....σαν μονοκιάλι )Μπορεί να θεωρηθεί ότι το χρησιμοποιεί παράνομα ?\nΤι προβλέπετε στην περίπτωση αυτή ?\nΕίναι παράνομη η κατοχή ?\nΤο εχω πει αρκετες φορες και υπαρχει στο σχετικο θεμα και ο νομος κλπ, η ΚΑΤΟΧΗ απαιτει ΑΔΕΙΑ.\nΚαραγκιοζιλικια περι "μονοκυαλι" ας τα πει οποιος εχει ορεξη στο δικαστη να δει τι θα του απαντησει... γιατι και αυτο το επιχειρημα ακουγεται συχνα πυκνα...\n« Απάντηση #17 στις: 03 Οκτώβριος, 2013, 15:17:32 μμ »\nΥπαρχει και αλλο ενα δημοφιλες επιχειρημα...\nΣτο Βελγιο υπαρχει και κομμα (αν δεν το καταργησαν) υπερ της παιδεραστιας, αλλα αυτο δεν νομιμοποιησε μαγικα την παιδεραστια στο Βελγιο...\n« Απάντηση #18 στις: 03 Οκτώβριος, 2013, 15:19:32 μμ »\nοποτε δεν υπαρχει τροπος να μεταφερουμε νομιμα τα οπτικα μας ετσι δεν ειναι?\n« Απάντηση #19 στις: 03 Οκτώβριος, 2013, 15:20:59 μμ »\nΠαράθεση από: geotrvs στις 03 Οκτώβριος, 2013, 15:19:32 μμ\nΝα τα ΚΑΤΕΧΕΙΣ νομιμα και να τα ΧΡΗΣΙΜΟΠΟΙΕΙΣ νομιμα δεν υπαρχει ουσιαστικος τροπος.\n« Απάντηση #20 στις: 03 Οκτώβριος, 2013, 15:23:36 μμ »\nΗ υποθεση ειναι πολυ μπερδεμενη. Οτι και να γραφουμε...ειναι να μην την πατησεις.\n« Απάντηση #21 στις: 03 Οκτώβριος, 2013, 15:24:30 μμ »\nοποτε ας επεκτεινω τις γνωριμιες μου στο μεγαρο ηρακλειου......\n« Απάντηση #22 στις: 03 Οκτώβριος, 2013, 18:57:21 μμ »\nΑκομα και η αγορα ειναι παρανομη ... επομενως και η κατοχη αρα να μην μιλησουμε για χρηση ...\nΟ μονος τροπος αυτη τη στιγμη για να παρουμε αδεια για αγορα σκοπευτικου ειναι μεσω της πρακτικης σκοποβολης για Rifle Open...ραβδωτο τυφεκιο κινητου ουραιου δλδ με οτι τροποποιηση και σκοπευτικο θες ...\n« Απάντηση #23 στις: 03 Οκτώβριος, 2013, 22:22:38 μμ »\nΜην είμαστε υπερβολικοί και σαν ένας εξ αυτών που την έχουν πατήσει δε θεωρώ ότι πρέπει να εκτυλιχθεί ένα δράμα σε αυτό το θέμα. Η κατοχή δεν είναι παράνομη,απλό.\n« Απάντηση #24 στις: 03 Οκτώβριος, 2013, 23:02:05 μμ »\nΠαράθεση από: pri3st στις 03 Οκτώβριος, 2013, 22:22:38 μμ\nΤο λεει ο νομος...απλα...\n« Απάντηση #25 στις: 03 Οκτώβριος, 2013, 23:11:00 μμ »\nΚαλά! Επειδή δεν επιθυμώ αντιπαράθεση έχει ήδη προγραμματιστεί μια αναφορά με τη συνδρομή νομικού συμβούλου.\n« Απάντηση #26 στις: 04 Οκτώβριος, 2013, 07:46:58 πμ »\nΚαλό θα ήταν αυτό. Πάντως, πιστεύω ότι σύντομα θα υποχρεωθούμε όλοι να βγάλουμε άδειες κατοχής και για τα αεροβόλα μας...\n« Απάντηση #27 στις: 04 Οκτώβριος, 2013, 07:53:45 πμ »\nΠαράθεση από: sixoremenos στις 04 Οκτώβριος, 2013, 07:46:58 πμ\nΘα γίνει αυτό και μάλλον σε ξεχωριστή ενότητα. Και οι άδειες καλό θα ήταν να υπάρχουν, θεωρώ εγώ προσωπικά.\n« Απάντηση #28 στις: 04 Οκτώβριος, 2013, 08:07:02 πμ »\nακουσατε τπτ για αλλαγη του νομου περι οπλων? σε μια ερωτηση που εκανα στο τμημα για το αν θα μπορουσε το αεροβολο μου να γραφτει στο ευρωπαικο δελτιο πυροβολων οπλων μου ειπαν οτι απλα δεν παιζει ... εξαλλου γραφει << πυροβολων >> μου ειπαν ... πατερ δωσε καμια πληροφορια\n« Απάντηση #29 στις: 04 Οκτώβριος, 2013, 09:05:44 πμ »\nΦίλε mamawaits το απόγευμα θα σας δώσω τα links για τους αντίστοιχους νόμους. Από μια πρόχειρη ανάγνωση όντως το Ευρωπαϊκό Δελτίο αναφέρει πυροβόλων όπλων. Αυτό δεν ξέρω αν είναι αλλαγή ή κάτι άλλο γιατί δε θυμάμαι το παλιό αλλά κατά τη γνώμη μου είναι σωστό γιατί δε μπορείς να κρατήσεις Ευρωπαϊκή βάση δεδομένων των όπλων, όταν τα περισσότερα αεροβόλα δεν έχουν serial number.\nΔε θέλω να προτρέχω πάντως υπάρχει μια κινητικότητα για να δωθούν κάποιες λύσεις και εξηγήσεις με επίσημο τρόπο. Όπως όλοι ξέρετε αγαπώ ίσως παραπάνω από το κανονικό το forum (αυτό αλλά και την ιδέα του Πίνακα Συζήτησεις γενικότερα) όμως είναι άλλο μια συζήτηση μεταξύ μας και άλλο η επίσημες αναφορές και επιστολές προς Αρμόδιες Αρχές.


Η επισκευή στο κουδούνι σας στην Άνοιξη γίνεται σε ανταγωνιστικές τιμές. Για επισκευές κουδουνιών στην Άνοιξη καλέστε στο 2130905855 για τιμές κόστη.\nΕπισκευή σε κουδούνι στην Άνοιξη από επαγγελματία ηλεκτρολόγο\nΠοιό είναι το κόστος στην Άνοιξη για επισκευή κουδουνιού;\nΤί προτείνουμε για επισκευή σε κουδούνι σε οικοδομή στην Άνοιξη;\nΈνας έμπειρος επαγγελματίας ηλεκτρολόγος στην Άνοιξη θα έρθει σε σας για την επισκευή στο κουδούνι σας χωρίς χρονοκαθυστέρηση.\nΔεν είναι σπάνια μία βλάβη στην Άνοιξη που διορθώνεται με απλή επισκευή κουδουνιού. Το κόστος διαφέρει, αν πρόκειται για αλλαγή ολόκληρου του κουδουνιού ή επισκευή αυτού. Για αυτό είναι καλύτερα να πάρετε μία τηλεφωνική προσφορά. Ακόμη καλύτερα είναι να περιγράψετε το πρόβλημά σας στη φόρμα επικοινωνίας, που ακολουθεί.\nΚΟΣΤΟΣ ΕΠΙΣΚΕΥΗΣ ΚΟΥΔΟΥΝΙ ΑΠΟ ΗΛΕΚΤΡΟΛΟΓΟ ΣΤΗΝ ΑΝΟΙΞΗ\nΑΝΤΙΚΑΤΑΣΤΑΣΗ ΚΟΥΔΟΥΝΙ ΑΠΟ ΗΛΕΚΤΡΟΛΟΓΟ ΣΤΗΝ ΑΝΟΙΞΗ\nΖητήστε έναν επαγγελματία ηλεκτρολόγο στην Άνοιξη για επισκευή στο κουδούνι σας σε ανταγωνιστικές τιμές. Απολαύστε υψηλού επιπέδου εργασία και ξενοιάστε!


Greek Orthodox Community of Melbourne and Victoria - Ο Πρόεδρος της Ελληνικής Κοινότητας Μελβούρνης σε συζήτηση του 5ου Φόρουμ Δελφών\nΗ διαδικτυακή συζήτηση, την οποία συντονίζει ο κ. Αντώνης Παπαγιαννίδης, διευθυντής της εταιρείας «Economia Publishing», θα πραγματοποιηθεί την Πέμπτη 18 Ιουνίου στις 4 το απόγευμα, ώρα Ελλάδας.\nΣημειώνεται ότι το Φόρουμ Δελφών έχει μεγάλη διεθνή απήχηση και στις συζητήσεις που πραγματοποιούνται, την περίοδο αυτή, συμμετέχουν η Πρόεδρος της Δημοκρατίας κ. Αικατερίνη Σακελλαροπούλου, ο πρωθυπουργός κ. Κυριάκος Μητσοτάκης, πολιτικοί αρχηγοί, υπουργοί και προσωπικότητες από το διεθνή χώρο.\nΕκτός του κ. Παπαστεργιάδη στη συζήτηση με θέμα «Ενίσχυση της συνεργασίας μεταξύ της πατρίδας και της διασποράς» συμμετέχουν και οι:\n• Εντυ Ζεμενίδης, Διευθυντής του Ελληνο-Αμερικανικού Συμβουλίου (ΗΠΑ)\nΌσοι ενδιαφέρονται να παρακολουθήσουν τη συζήτηση θα πρέπει να δηλώσουν συμμετοχή στην ιστοσελίδα: https://www.crowdcast.io/e/defoe28/register?utm_source=msd1


CRP: Ο πολύτιμος δείκτης φλεγμονής - Γ Παθολογική Κλινική Ερρiκος Ντυνάν Hospital Center\nΕσωτερική ΠαθολογίαΔιαγνωστικές ΕξετάσειςΕνημέρωση\nΤι είναι η C-αντιδρώσα πρωτεΐνη (CRP);\nΤι σημαίνει μία υψηλή τιμή CRP;\nCRP και καρδιακή νόσος\nΠώς γίνεται η εξέταση του CRP;\nΠώς μεταφράζονται τα αποτελέσματα της εξέτασης;\nΤι μπορώ να κάνω αν έχω υψηλή CRP;\nΗ C-αντιδρώσα πρωτεΐνη (CRP) είναι μία ουσία που παράγεται από το ήπαρ ως απόκριση στη φλεγμονή. Τα υψηλά επίπεδα CRP στο αίμα αποτελούν δείκτη φλεγμονής. Η φλεγμονή μπορεί να είναι αποτέλεσμα μίας σειράς παθήσεων, από μία λοίμωξη μέχρι έναν καρκίνο. Τα υψηλά επίπεδα CRP σε αρκετές περιπτώσεις δηλώνουν φλεγμονή στις καρδιακές αρτηρίες, γεγονός που αυξάνει τον κίνδυνο καρδιακής ανακοπής. Ωστόσο, είναι σημαντικό να θυμόμαστε ότι η εξέταση CRP είναι μη ειδική και τα επίπεδά της μπορεί να αυξηθούν από οποιαδήποτε φλεγμονώδη νόσο.\nΑν και υπάρχουν διαφωνίες πάνω στην απάντηση αυτού του ερωτήματος, πιστεύουμε σήμερα ότι τα υψηλά επίπεδα CRP σχετίζονται με αυξημένη πιθανότητα καρδιακής ανακοπής ή εγκεφαλικού επεισοδίου.\nΜία έρευνα σε υγιείς ενήλικες άνδρες, διαπίστωσε ότι αυτοί που είχαν υψηλά επίπεδα CRP είχαν τριπλάσια πιθανότητα να πάθουν καρδιακή ανακοπή σε σχέση με αυτούς που είχαν χαμηλά. Η έρευνα περιελάμβανε μόνο άντρες χωρίς προηγούμενο ιστορικό καρδιοπάθειας. Μία άλλη έρευνα έδειξε ότι τα υψηλά επίπεδα CRP ήταν καλύτερος προγνωστικός δείκτης σε σχέση με τα υψηλά επίπεδα χοληστερόλης για τις παθήσεις των στεφανιαίων αγγείων και του εγκεφαλικού. Η υψηλή χοληστερίνη χρησιμοποιείται συχνά σαν παράγοντας κινδύνου.\nO υπολογισμός του CRP χρησιμοποιείται σήμερα για να εκτιμηθεί ο κίνδυνος ενός ατόμου για καρδιακή ανακοπή ή εγκεφαλικό. Νέες έρευνες έχουν δείξει ότι η CRP μπορεί να χρησιμοποιηθεί επίσης σαν προγνωστικός δείκτης για τη χρόνια αποφρακτική πνευμονοπάθεια (ΧΑΠ). Η CRP χρησιμοποιείται, ακόμη, για τη διάγνωση αυτοανόσων φλεγμονωδών παθήσεων, όπως:\nΣύμφωνα με τα τελευταία δεδομένα από το American Heart Association κατά την εκτίμηση των παραγόντων κινδύνου, τα άτομα με επίπεδα CRP μεγαλύτερα από 2 mg/L χρειάζονται ιδιαίτερη θεραπεία για την καρδιακή νόσο.\nΤα ανεβασμένα επίπεδα CRP χρησιμοποιούνται επίσης για την ταυτοποίηση των ασθενών που χρειάζονται ιδιαίτερη παρακολούθηση και θεραπεία μετά από μία καρδιακή ανακοπή ή μία χειρουργική επέμβαση στην καρδιά. Τα επίπεδα CRP χρησιμεύουν επίσης στην εκτίμηση του κινδύνου για καρδιακή ανακοπή όταν τα επίπεδα χοληστερόλης δεν επαρκούν για το σκοπό αυτό.\nΑυτή τη στιγμή, παράγοντες κινδύνου για την εμφάνιση καρδιακής νόσου είναι:\nΗ απουσία φυσικής άσκησης\nΤο υψηλό σωματικό βάρος\nΤο οικογενειακό ιστορικό αυξάνει επίσης την πιθανότητα εμφάνισης καρδιακής νόσου.\nΔεν χρειάζεται ειδική προετοιμασία για την εξέταση. Μπορείτε να φάτε κανονικά τη μέρα της εξέτασης. Για τον υπολογισμό της CRP χρειάζεται ένα δείγμα αίματος. Η λήψη του δείγματος γίνεται από έναν γιατρό ή μία νοσοκόμα.\nΗ αιμοληψία είναι μία κοινή εξέταση χωρίς ιδιαίτερους κινδύνους, ωστόσο υπάρχει πιθανότητα για ήπιες ανεπιθύμητες ενέργειες στο σημείο της λήψης αίματος, όπως:\nΖαλάδα ή ίλιγγο\nΕκχυμώσεις ή λοίμωξη στο σημείο λήψης\nΗ εξέταση του CRP είναι ιδιαίτερα χρήσιμη στην εκτίμηση του κινδύνου για καρδιακή νόσο, ειδικά σε συνδυασμό με την υψηλή χοληστερόλη. Τα πλεονεκτήματα της εξέτασης υπερβαίνουν κατά πολύ τις αμελητέες επιπλοκές της, ειδικά για τους ασθενείς με αυξημένο κίνδυνο καρδιακής νόσου ή εγκεφαλικού επεισοδίου.\nΗ C-αντιδρώσα πρωτεΐνη υπολογίζεται σε χιλιογραμμάρια CRP ανά λίτρο αίματος (mg/L). Γενικότερα, τα χαμηλά επίπεδα CRP υποδηλώνουν μειωμένη φλεγμονή στον οργανισμό.\nΜία τιμή CRP κάτω από 1mg/L σημαίνει ότι ο κίνδυνος για καρδιακή νόσο είναι χαμηλός, ενώ οι τιμές από 1 έως 2.9 mg/L στοιχειοθετούν μέσο κίνδυνο. Αυξημένος κίνδυνος για καρδιακή νόσο θεωρούνται όλες οι τιμές πάνω από 3 mg/L. Οι τιμές πάνω από 10 mg/L χρήζουν διερεύνησης για να διαπιστωθεί η αιτία της εκτεταμένης φλεγμονής στον οργανισμό.\nΤα επίπεδα CRP πάνω από 10 mg/L θεωρούνται ιδιαιτέρως υψηλά και αποτελούν ένδειξη:\nΛοίμωξης των οστών ή οστεομυελίτιδας\nΈξαρσης της αυτοάνοσης αρθρίτιδας\nΣυνδρόμου ευερεθίστου εντέρου\nΣυστηματικού ερυθηματώδους λύκου (ΣΕΛ) ή άλλης αυτοάνοσης νόσου\nΚαρκίνου (ειδικά λεμφώματος)\nΠνευμονίας ή άλλης σοβαρής λοίμωξης\nΤο αντισυλληπτικό χάπι μπορεί επίσης να αυξήσει τα επίπεδα της CRP, ωστόσο δεν επηρεάζει τα επίπεδα των υπολοίπων δεικτών φλεγμονής. Τα υψηλά επίπεδα CRP στην εγκυμοσύνη συνήθως αποτελούν ένδειξη επιπλοκών, τα δεδομένα πάντως δεν είναι ακόμα αρκετά για να κατανοήσουμε πλήρως τη σχέση αυτή.\nΑν είστε έγκυος ή πάσχετε από χρόνια λοιμώδη ή φλεγμονώδη νόσο, η εξέταση της CRP δεν αποτελεί καλό δείκτη για την εκτίμηση του κινδύνου καρδιακής νόσου. Πριν κάνετε εξετάσεις για τον υπολογισμό της CRP ρωτήστε τον γιατρό σας αν πάσχετε από κάποια πάθηση που πιθανώς θα επηρεάσει τα αποτελέσματα.\nΗ CRP είναι ένας καλός δείκτης για την εκτίμηση του κινδύνου καρδιακής νόσου, ωστόσο δεν επαρκεί για να προσδιοριστεί με ακρίβεια. Για το σκοπό αυτό, ο γιατρός χρειάζεται να συνυπολογίσει παράγοντες κινδύνου από τον τρόπο ζωής, συνοδές παθήσεις και οικογενειακό ιστορικό. Στη συνέχεια μπορεί να σας ζητήσει μία από τις ακόλουθες εξετάσεις:\nΑξονική τομογραφία των στεφανιαίων αρτηριών\nΗ μείωση των τιμών της CRP δεν συνεπάγεται απαραίτητα μείωση του κινδύνου καρδιαγγειακής ή αυτοάνοσης νόσου. Είναι σημαντικό να γνωρίζουμε ότι οι γιατροί χαρακτηρίζουν την CRP «βιοδείκτη». Ο βιοδείκτης δίνει κάποιες πληροφορίες για την κατάστασει της υγείας ενός ατόμου, ωστόσο δεν επαρκεί για να τεθεί μία διάγνωση.\nΑρκετές έρευνες έχουν δείξει ότι η υγιεινή διατροφή είναι καθοριστική στη μείωση των επιπέδων της CRP. Συγκεκριμένα, η μεσογειακή διατροφή έχει επιβεβαιωθεί ότι είναι ιδανική γι’αυτό το σκοπό.\nΑν είστε ασθενής υψηλού κινδύνου για καρδιακή νόσο με υψηλές τιμές CRP, ο γιατρός μπορεί να σας χορηγήσει στατίνες ή άλλο φάρμακο που μειώνει τη χοληστερόλη. Για ορισμένους ασθενείς η καθημερινή χρήση ασπιρίνης μπορεί να είναι επίσης ευεργετική. Ερευνάται σήμερα αν η βιταμίνη C και τα προβιοτικά μπορούν επίσης να προσφέρουν οφέλη στους ασθενείς με αυξημένο κίνδυνο καρδιαγγειακής νόσου.


Η Carglass® Εθνική Πρωταθλήτρια στα European Business Awards – Asfalisinet.gr\nΗ Carglass ανακηρύχτηκε Εθνική Πρωταθλήτρια – «National Champion» στα φετινά European Business Awards, περνώντας στην δεύτερη φάση του διαγωνισμού για την διεκδίκηση του τίτλου «Ruban d’Honneur».\nΟι εταιρίες που τελικά θα προκριθούν για την διεκδίκηση του τίτλου «European Business» θα ανακοινωθούν στις 14 Ιανουαρίου 2014.\nΗ κατηγορία που διακρίθηκε η Carglass® είναι αυτή του «Customer Focus», η οποία εκφράζει και τον πελατοκεντρικό της χαρακτήρα. Στόχος της είναι η ανάδειξη της επιχειρηματικής της ανάπτυξης μέσα από ορθές πρακτικές που τοποθετούν τον πελάτη στην καρδιά της επιχείρησης. Η αντιμετώπιση, η εξυπηρέτηση, αλλά και η κάλυψη των αναγκών των πελατών της είναι το πρώτιστο μέλημα της Carglass®, όπως αυτό αποτυπώνεται σε όλες τις υπηρεσίες που παρέχει.\nΣτα φετινά European Business Awards, δίνεται η δυνατότητα στο κοινό, να ψηφίσει on-line στο www.businessawardseurope.com την εταιρία που υποστηρίζει για τον Ευρωπαϊκό τίτλο. Η ψηφοφορία είναι ακόμη ανοιχτή και θα ολοκληρωθεί στις 2 Ιανουαρίου 2014.\nΤα European Business Awards αποτελούν πλέον θεσμό, έχοντας ως στόχο την ανάδειξη επιχειρήσεων οι οποίες χρησιμοποιούν επιτυχώς εμπορικές πρακτικές στον τομέα που δραστηριοποιούνται, προάγουν την καινοτομία και εφαρμόζουν κώδικες ηθικής δεοντολογίας και συμπεριφοράς, σεβόμενες την νομοθεσία, τα ανθρώπινα δικαιώματα και το περιβάλλον.\nΠροηγούμενο Άρθρο Χρυσός Ερμής για το τηλεοπτικό spot «Αυτόματος τηλεφωνητής»\nΕπόμενο άρθρο Ακυρώσεις ασφαλιστικών συμβολαίων που δεν θα προπληρώνονται


Μετάλλαξη Δέλτα: Όσα πρέπει να γνωρίζουμε – Εξαδάκτυλος στο MEGA | MEGA TV\nΜετάλλαξη Δέλτα: Όσα πρέπει να γνωρίζουμε – Εξαδάκτυλος στο MEGA\n<iframe src="https://www.megatv.com/embed/?p=2020415471" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\n30.06.2021 | 07:53 Eνσωμάτωση\nΣτο επίκεντρο της επιτροπής των ειδικών του υπουργείου Υγείας βρίσκεται η μετάλλαξη «Δέλτα». Ο κ. Αθανάσιος Εξαδάκτυλος, Πρόεδρος Πανελλήνιου Ιατρικού Συλλόγου, μίλησε στην «Κοινωνία Ώρα mega« για την υψηλή μεταδοτικότητά της, ιδίως σε περιοχές με χαμηλή εμβολιαστική κάλυψη δίνοντας πλήρη στοιχεία.\n«Η συνάθροιση εμβολιασμένων δεν δημιουργεί πρόβλημα», υπογράμμισε αρχικά ο Πρόεδρος του Πανελλήνιου Ιατρικού Συλλόγου αναφερόμενος στα προνόμια των εμβολιασμένων.\nΑναφορικά στα προνόμια και τα μέτραπου εξαγγέλθηκαν σημείωσε: «Το πως θα λειτουργήσουν τα μέτρα δεν το ξέρω. Αυτά γίνανε επειδή οι άνθρωποι που έχουν εμβολιαστεί έχουν δυνατότητες που τις στερούνταν. Έπρεπε να βρεθεί ένας τρόπος να μην στερούνται τις δυνατότητες που έχουν. Αλλιώς θα μπαίναμε σε έναν διαρκή περιορισμό που αφορά ανθρώπους που το χρειάζονται. Το πιο αποτελεσματικό είναι το γήπεδο. Όσοι θέλουν να αγοράσουν εισιτήριο διαρκείας μετά την ανακοίνωση του Ολυμπιακού θα εμβολιαστούν, αυτό σίγουρα θα αποτελεί κίνητρο. Για τα υπόλοιπα δεν ξέρω.»\nΕρωτηθείς για την μολυσματικότητα των μεταλλάξεων ο κ. Εξαδάκτυλος έδωσε ένα αριθμητικό παράδειγμα: «Στη γρίπη η μετάδοση είναι 1 προς 1,1 δηλαδή δέκα μολύνουν άλλους 11, στον ιό της πρώτης φάσης ήταν 1 προς 4, ο ένας μόλυνε τέσσερις, οι τέσσερις, δεξαέξι, στη βρετανική μετάλλαξη είχαμε 50% παραπάνω, δηλαδή ο ένας, έξι, οι έξι, τριαντάεξι. Στη μετάλλαξη Δέλτα έχουμε 50% πάνω από τη βρετανική μετάλλαξη. Ο ένας, μολύνει εννιά, και οι εννιά, ογδοντάεναν».\n«Από σοβαρό νόσηση και θάνατο οι εμβολιασμένοι δεν διατρέχουν κίνδυνο.», υπογράμμισε.\nΣχολιάζοντας τα όσα διακυνούνται σχετικά με τον εμβολιασμό ο κ. Εξαδάκτυλος ανέφερε πως: «Δεν υπάρχει κανένας επίσημος ιατρικός φορέας στον κόσμο που να υιοθετεί τέτοιες απόψεις. Αυτές οι απόψεις παρουσιάζονται στο facebook και όχι ενώπιον επιστημονικού κοινού. Πρέπει ο κόσμος να τα αγνοεί αυτά.»


Επανέναρξη με ντέρμπι - Η Νίκη κοντράρει τον ΣΚ Ιωάννινα εκτός έδρας - e-thessalia.gr\nΕπανέναρξη με ντέρμπι – Η Νίκη κοντράρει τον ΣΚ Ιωάννινα εκτός έδρας\nΒασίλης Κρίσιλας 23 Φεβρουαρίου 2020, 12:22 23 Φεβρουαρίου 2020 Έντυπη Έκδοση\nΜε ντέρμπι ξαναρχίζει η Γ’ Εθνική μπάσκετ για τη Νίκη. Στο πλαίσιο της 16ης αγωνιστικής για τον 3ο όμιλο η βολιώτικη ομάδα κοντράρει τον ΣΚ Ιωάννινα εκτός έδρας σ’ ένα παιχνίδι «κλειδί» για την άνοδο.\nΈναν αγώνα που θα παίξει σημαντικό ρόλο στην υπόθεση άνοδο δίνει σήμερα η Νίκη. Στις 5 το απόγευμα αντιμετωπίζει τον ΣΚ Ιωάννινα εκτός έδρας και θα προσπαθήσει να πάρει το ροζ φύλλο, το οποίο ταυτόχρονα θα τη φέρει «αγκαλιά» με την άνοδο.\nΗ 15η αγωνιστική έκρυβε ευχάριστες εκπλήξεις για το βολιώτικο συγκρότημα. Από την πλευρά του επικράτησε με χαρακτηριστική άνεση του Φαίακα Κέρκυρας με 89-58, την ίδια στιγμή που ο ΣΚ Ιωάννινα γνώριζε τη συντριβή από τον ΑΓΣ στον γιαννιώτικο «εμφύλιο» με 98-70. Ασφαλώς μια ήττα σ’ ένα τοπικό ντέρμπι είναι κάτι που συμβαίνει, αλλά η διαφορά των 28 πόντων και μάλιστα υπέρ της πιο αδύναμης ομάδας σίγουρα προξενεί εντύπωση.\nΑυτό βέβαια ουδόλως στεναχώρησε τους «κυανόλευκους». Τουναντίον μάλιστα τους έκανε πολύ χαρούμενους, αφού αύξησαν τη διαφορά από τον ΣΚ Ιωάννινα στους τρεις βαθμούς και αν τους κερδίσουν σήμερα ουσιαστικά τους ψαλιδίζουν τις ελπίδες για άνοδο.\nΘυμίζουμε ότι στο αντίστοιχο ματς, που είχε γίνει στο κλειστό της Ν. Ιωνίας η Νίκη είχε επικρατήσει με 85-74. Αυτό σημαίνει ότι ακόμη κι αν χάσει σήμερα, τουλάχιστον θα πρέπει να κρατήσει τη διαφορά των 11 πόντων, ώστε σε περίπτωση ισοβαθμίας να υπερτερεί και να μη χάσει την άνοδο σε ένα τέτοιο ενδεχόμενο. Παρόλα αυτά ο Γιώργος Κοσμάτος και ο συνεργάτης του, Δημήτρης Καραγιώργος, ούτε που θέλουν να σκέφτονται το ενδεχόμενο της ήττας. Γι’ αυτόν τον λόγο έχουν μιλήσει στους καλαθοσφαιριστές τονίζοντάς τους τη σημασία της νίκης στον σημερινό αγώνα.\nΤο εύκολο παιχνίδι με τον αδύναμο Φαίακα Κέρκυρας και η διακοπή του πρωταθλήματος ωφέλησαν τη βολιώτικη ομάδα. Στο συγκεκριμένο χρονικό διάστημα προέκυψαν οι ιώσεις των Φώτη Τάσσου, Ηλία Σταυροθεόδωρου και Σάκη Κουτίνα, αλλά και ο τραυματισμός του Παναγιώτη Τσώλη. Ωστόσο κατά τη διάρκεια της ανάπαυλας υπήρξε ο απαραίτητος χρόνος να ξεπεραστούν τα παραπάνω προβλήματα και εκτός απροόπτου η Νίκη θα παραταχθεί πάνοπλη σήμερα.\nΤιτάνες Παλ.-ΑΓΣ Ιωαννίνων\nΦαίακας Κερ.-Αριστοτέλης Φλ.\nΑίολος Τρικ.-Αετοί Βερ.\n1. Αίολος Τρικ. 13-2 28\n2. Νίκη 13-2 28\n3. Ίκαροι Τρικ. 10-5 25\n4. ΣΚ Ιωάννινα 10-5 25\n5. Μελίκη 9-6 24\n6. Αναγέννηση Καρδ. 9-6 24\n7. ΑΓΣ Ιωαννίνων 7-8 22\n8. Τιτάνες Παλ. 6-9 21\n9. Ολυμπιακός 6-8 20\n10. Αετοί Βερ. 6-8 20\n11, Αριδαία 4-10 18\n12. Αριστοτέλης Φλ. 3-12 18\n13. Φαίακας Κέρ. 0-14 13\n* Ολυμπιακός, Αετοί και Αριδαία έχουν κάνει ρεπό στον β’ γύρο.\nΠροηγούμενο ΆρθροΈχει κίνητρο ο Βόλος σήμερα ενάντια στην ΑΕΛ στο ΠανθεσσαλικόΕπόμενο ΆρθροΝτέρμπι με συγκλονιστική εξέλιξη – Στο 93’ ο Ολυμπιακός ισοφάρισε 1-1 τη Νίκη


Εκπαιδευτικό Πρόγραμμα Επιστημονικών Σεμιναρίων με θέμα τη σχέση της ψυχολογίας, ψυχοπαθολογίας, συμβουλευτικής με τη διατροφή. - PDF ΔΩΡΕΑΝ Λήψη\nDownload "Εκπαιδευτικό Πρόγραμμα Επιστημονικών Σεμιναρίων με θέμα τη σχέση της ψυχολογίας, ψυχοπαθολογίας, συμβουλευτικής με τη διατροφή."\n1 Εκπαιδευτικό Πρόγραμμα Επιστημονικών Σεμιναρίων με θέμα τη σχέση της ψυχολογίας, ψυχοπαθολογίας, συμβουλευτικής με τη διατροφή. Φεβρουάριος Ιούνιος 2016 Μύρινα Λήμνου\n2 Σκοπός του προγράμματος: Στόχος του προγράμματος είναι η εξοικείωση των φοιτητών, των αποφοίτων, αλλά και των επιστημόνων σχετικών με τη διατροφή του ανθρώπου πάνω σε θέματα που άπτονται της ψυχολογίας, της ψυχοπαθολογίας και της συμβουλευτικής. Μέσα από το πρόγραμμα σεμιναρίων ο συμμετέχων θα αποκτήσει: Ειδικευμένες γνώσεις σε ζητήματα κοινωνικών, προσωπικών και βιολογικών παραγόντων που επηρεάζουν ή επηρεάζονται από τη διατροφή. Ενημερότητα για τις πιο πρόσφατες εξελίξεις σε θέματα διαταραχών της διατροφής (παχυσαρκία, νευρογενής ανορεξία, νευρογενής βουλιμία, ευερέθιστο έντερο, διαβήτης, δυσκολίες κατάποσης, κ.ά.) Τεχνικές συμβουλευτικής προς γενικό και ειδικό πληθυσμό Θεωρητική επαφή με πραγματικά περιστατικά και τους τρόπους με τους οποίους αντιμετωπίστηκαν Σε ποιους απευθύνεται: Το εκπαιδευτικό πρόγραμμα απευθύνεται σε φοιτητές και απόφοιτους του Τμήματος Επιστήμης Τροφίμων και Διατροφής, σε επιστήμονες υγείας και σε κοινό με αντίστοιχα ενδιαφέροντα. Δεν προϋποτίθενται συγκεκριμένες γνώσεις ψυχολογίας ή επιστήμης διατροφής για την παρακολούθηση του προγράμματος. Το πρόγραμμα «Διατροφή και Ψυχολογία» φιλοδοξεί να καλύψει ένα τομέα γνώσης σχετικά με τη σχέση της διατροφής των ανθρώπων και την επιστήμη της ψυχολογίας. Το πρόγραμμα δε συνδέεται με τις δραστηριότητες του Τμήματος Επιστήμης Τροφίμων και Διατροφής του Πανεπιστημίου Αιγαίου, καθώς πρόκειται για ιδιωτική πρωτοβουλία.\n3 Ημερομηνίες: 28/02/2016: Εισαγωγή στη ψυχολογία της διατροφής 27/03/2016: Ατομικοί και κοινωνικοί παράγοντες που επηρεάζουν τη διατροφή 24/04/2016: Διαταραχές πρόσληψης τροφής 23/05/2016: Ευαίσθητες ηλικιακές ομάδες: βρέφη, παιδιά, τρίτη ηλικία, ανοϊκοί ασθενείς 19/06/2016: Τεχνικές συμβουλευτικής στο γενικό και σε ειδικούς πληθυσμούς Ειδικά θέματα: Στους συμμετέχοντες οι οποίοι θα παρακολουθήσουν 4/5 των συναντήσεων θα δοθεί Βεβαίωση Παρακολούθησης του Σεμιναρίου. Για την ομαλή διεξαγωγή των συναντήσεων απαιτείται συμμετοχή 8 έως 15 ατόμων. Η διάρκεια κάθε συνάντησης είναι 3 ½ ώρες. Για την ακριβή ώρα της συνάντησης προτείνεται η 10:30 π.μ. Δηλώσεις συμμετοχής έως την Παρασκευή 12 Φεβρουαρίου. Θα τηρηθεί σειρά προτεραιότητας. Κόστος συμμετοχής: Ατομικά: 35 / συνάντηση ή 150 για τις 5 συναντήσεις - εξόφληση στην πρώτη συνάντηση Ομαδικά: ομαδική συμμετοχή 3 ατόμων και άνω 30 / συνάντηση το άτομο Στις τιμές συμπεριλαμβάνεται ΦΠΑ Επικοινωνία: Πέτρος Κεχαγιάς, Ψυχολόγος, Ψυχοθεραπευτής [MSc Νευροψυχολογίας, Υπ. Διδάκτωρ Ιατρικής Α.Π.Θ.] Τηλ: , Website: &\n4 Εκπαιδευτικές ενότητες: Εισαγωγή στη ψυχολογία της διατροφής Πως σχετίζεται η ψυχολογία με τη διατροφή; Γιατί είναι σημαντικό ένας επιστήμονας διατροφής να κατέχει βασικές γνώσεις ψυχολογίας; Τι είναι η υγιεινή διατροφή; Γιατί και πως προάγεται; Ποιο είναι το νόημα του φαγητού σήμερα; Πως σχετίζεται η διατροφή με την εγκεφαλική λειτουργία; Ατομικοί και κοινωνικοί παράγοντες που επηρεάζουν τη διατροφή Πως επιλέγουμε το φαγητό μας; Γιατί η συναισθηματική μας κατάσταση επηρεάζει το τι θα επιλέξουμε να φάμε; Πως το κοινονικοπολιτισμικό περιβάλλον καθοδηγεί τις διατροφικές μας συνήθειες; Συζήτηση πάνω στη διαφήμιση και το marketing της διατροφής Τι είναι τα διατροφικά πρότυπα; Ποια είναι η διαφορά μεταξύ ψυχολογικής και σωματικής πείνας; Διαταραχές πρόσληψης τροφής Τι προκαλεί τις διαταραχές πρόσληψης τροφής; Ποια είναι τα επιδημιολογικά στοιχεία και η συννοσηρότητα; Ποια είναι τα χαρακτηριστικά και οι επιπτώσεις της νευρογενούς ανορεξίας; Πως χαρακτηρίζεται και πως διακρίνεται η υπερφαγία και η νευρογενής βουλιμία; Ποιο είναι το ψυχολογικό υπόβαθρο της παχυσαρκίας, του ευερέθιστου εντέρου και του σακχ. διαβήτη;\n5 Ευαίσθητες ηλικιακές ομάδες: βρέφη, παιδιά, τρίτη ηλικία, ανοϊκοί ασθενείς Πως διαμορφώνεται η σχέση παιδιού-τροφής κατά τη διάρκεια της ανάπτυξης; Πως συμβάλλει η διατροφή στην τυπική και τη μη-τυπική ανάπτυξη; Πως εμφανίζονται οι διαταραχές πρόσληψης τροφής στην παιδική ηλικία; Ποιες αλλαγές παρατηρούνται στη διατροφή και την πρόσληψη τροφής στην τρίτη ηλικία; Ποιες διαταραχές της άνοιας σχετίζονται με τη διατροφή; Τεχνικές συμβουλευτικής στο γενικό και σε ειδικούς πληθυσμούς Εισαγωγή στις τεχνικές συμβουλευτικής Αποτελεσματικές παρεμβάσεις διαιτολόγου / διατροφολόγου Η διαδικασία της διαγνωστικής συνέντευξης και της λήψης ιστορικού Θέσπιση στόχων και τεχνικές επίτευξης Κατανόηση της ψυχολογικής θέσης του πελάτη και διαδικασίες υποστήριξης Ο Πέτρος Κεχαγιάς είναι BSc Ψυχολόγος, κάτοχος Μεταπτυχιακού Τίτλου Σπουδών στη Γνωστική Ψυχολογία και τη Νευροψυχολογία, υποψήφιος Διδάκτωρ της Ιατρικής του Α.Π.Θ. και πιστοποιημένος ψυχοθεραπευτής από την European Brief Family Association. Διδάσκει Ψυχολογία και Νευροεπιστήμες στο Akmi Metropolitan College, είναι Επιστημονικός Συνεργάτης της Α Πανεπιστημιακής Ψυχιατρικής Κλινικής στο Γ.Ν. Παπαγεωργίου Θεσσαλονίκης και στο Γ. Νοσοκομείο Λήμνου. Παρέχει εδώ και χρόνια ψυχολογικές υπηρεσίες και ψυχοθεραπεία σε παιδιά και ενήλικες και κατέχει κλινική εμπειρία σε διαταραχές που σχετίζονται με την πρόσληψη τροφής. Έχει μεγάλη διδακτική εμπειρία στην εκπαίδευση ενηλίκων, καθώς έχει λάβει μέρος και έχει οργανώσει πλήθος επιστημονικών ομιλιών και σεμιναρίων.\nMεταπτυχιακό Πρόγραμμα στην Εικαστική Ψυχοθεραπεία\nMεταπτυχιακό Πρόγραμμα στην Εικαστική Ψυχοθεραπεία Η Εικαστική Ψυχοθεραπεία δεν έχει περιορισμούς. Απευθύνεται σε μικρούς και μεγάλους. Δεν απαιτεί ταλέντο στην ζωγραφική. Είναι ιδιαίτερα χρήσιμη σε ανθρώπους\nOδηγός Σπουδών ΕΚΠΑΙΔΕΥΤΙΚΑ ΠΡΟΓΡΑΜΜΑΤΑ ΨΥΧΟΛΟΓΙΑΣ ΚΑΙ ΨΥΧΟΘΕΡΑΠΕΙΑΣ ΣΤΗΝ ΕΛΛΑΔΑ 2016-17 μοντέλο και την Σχεσιακή Ψυχοθεραπεία Επωνυμία και Βασική Περιγραφή Εκπαιδευτικού Προγράμματος Τα εκπαιδευτικά μας\nΑΝΑΚΟΙΝΩΣΗ. Θέμα: ΣΕΜΙΝΑΡΙΑΚΟ ΠΡΟΓΡΑΜΜΑ ΕΚΠΑΙΔΕΥΣΗΣ ΣΤΗΝ ΨΥΧΟΔΥΝΑΜΙΚΗ (ΨΥΧΑΝΑΛΥΤΙΚΗ) ΨΥΧΟΘΕΡΑΠΕΙΑ\n24/10/2018 ΑΝΑΚΟΙΝΩΣΗ Θέμα: ΣΕΜΙΝΑΡΙΑΚΟ ΠΡΟΓΡΑΜΜΑ ΕΚΠΑΙΔΕΥΣΗΣ ΣΤΗΝ ΨΥΧΟΔΥΝΑΜΙΚΗ (ΨΥΧΑΝΑΛΥΤΙΚΗ) ΨΥΧΟΘΕΡΑΠΕΙΑ 2018-2019 Σας ενημερώνουμε ότι στις 6/11/18 ξεκινούν τα μαθήματα του εκπαιδευτικού σεμιναρίου\nOδηγός Σπουδών ΕΚΠΑΙΔΕΥΤΙΚΑ ΠΡΟΓΡΑΜΜΑΤΑ ΨΥΧΟΛΟΓΙΑΣ ΚΑΙ ΨΥΧΟΘΕΡΑΠΕΙΑΣ ΣΤΗΝ ΕΛΛΑΔΑ Μεταπτυχιακό στην Κλινική και Κοινοτική Ψυχολογία\nOδηγός Σπουδών ΕΚΠΑΙΔΕΥΤΙΚΑ ΠΡΟΓΡΑΜΜΑΤΑ ΨΥΧΟΛΟΓΙΑΣ ΚΑΙ ΨΥΧΟΘΕΡΑΠΕΙΑΣ ΣΤΗΝ ΕΛΛΑΔΑ 2016-17 Μεταπτυχιακό στην Κλινική και Κοινοτική Ψυχολογία Επωνυμία και Βασική Περιγραφή Εκπαιδευτικού Προγράμματος (1) Το\nEαρινό Νευροψυχιατρικό Σεµινάριο στην ΠΦΥ\nEαρινό Νευροψυχιατρικό Σεµινάριο στην ΠΦΥ 23-25 ΜΑΡΤΙΟΥ 2018 Άγιος Αθανάσιος Πέλλας Ξενοδοχείο KAIMAK INN ΧΟΡΗΓΟΥΝΤΑΙ 15 ΜΟΡΙΑ ΣΥΝΕΧΙΖΟΜΕΝΗΣ ΙΑΤΡΙΚΗΣ ΕΚΠΑΙ ΕΥΣΗΣ Υπό την αιγίδα της ΕΛΛΗΝΙΚΗΣ ΨΥΧΙΑΤΡΙΚΗΣ\nΠαρασκευή 10 Ιουνίου, Εξειδικευμένο Σεμινάριο. Αξιολόγηση Ασθενών με Αφασία και παρουσίαση του Boston Diagnostic Aphasia Examination-SF\nΠαρασκευή 10 Ιουνίου, 2016 Εξειδικευμένο Σεμινάριο Αξιολόγηση Ασθενών με Αφασία και παρουσίαση του Boston Diagnostic Aphasia Examination-SF Κατηγορία: Λογοθεραπεία, Λογοπαθολογία, Νευρολογία, Κλινική Νευροψυχολογία,


ΔΙΚΤΥΟΥΡΓΟΣ ΜΑΚΕΔΩΝ Είναι δυνατόν να υπάρχει άγνοια επίσημης εθνικής θέσης στο “Σκοπιανό”; - ΔΙΚΤΥΟΥΡΓΟΣ ΜΑΚΕΔΩΝ\nHome / εξωτερική πολιτική / Είναι δυνατόν να υπάρχει άγνοια επίσημης εθνικής θέσης στο “Σκοπιανό”;\nΕίναι δυνατόν να υπάρχει άγνοια επίσημης εθνικής θέσης στο “Σκοπιανό”;\nΜε λύπη διαπιστώνω ακόμα και σήμερα, ότι η πλειονότητα του πολιτικού προσωπικού, των ΜΜΕ και των πολιτών της χώρας μας, δε γνωρίζουν την ακριβή επίσημη εθνική θέση για το ονοματολογικό πρόβλημα των Σκοπίων.\nΑποτέλεσμα του παραπάνω, είναι να υιοθετούν άκριτα τα ελληνικά ΜΜΕ της χώρας μας και διάφοροι αιρετοί, πρόσφατες επικοινωνιακές τακτικές της σκοπιανής πλευράς αναφορικά με δήθεν κρίσιμες υποχωρήσεις της, άλλοτε στο όνομα και άλλοτε στην ιστορία και στα αγάλματα.\nΕίναι επιζήμιο για τη διαπραγματευτική θέση της χώρας μας να διολισθαίνουμε σε τέτοιου είδους συμπεριφορές που διαμορφώνουν και στο εσωτερικό αλλά και στο εξωτερικό μια θετική δυναμική μιας κακής λύσης για την ελληνική πλευρά.\nΕξηγούμαι: Οι περισσότεροι στη χώρα νομίζουν ότι η διαμάχη από ελληνικής πλευράς αφορά μόνο το όνομα της πΓΔΜ, για αυτό άλλωστε αναφέρονται λανθασμένα σε «θέμα του ονόματος».\nΔυστυχώς αγνοούν παντελώς, ότι στη διάσταση υπάρχει το λεγόμενο «εύρος χρήσης του ονόματος», δηλαδή αν η λύση θα περιλαμβάνει τη συνταγματική αλλαγή του (ισχύς έναντι όλων-erga omnes) όπως θέτει η ελληνική πλευρά, ή αν θα έχει μια πιο χαλαρή εφαρμογή όπως αποκάλυψε και εχθές ο πρωθυπουργός της γείτονος κ. Ζάεφ, για διεθνή και συνταγματική ονομασία χωρίς παραχωρήσεις στα θέματα της ταυτότητας, όπως επιδιώκει η Σκοπιανή πλευρά.\nΜετά λύπης διαπιστώνω, ότι από τα ΜΜΕ της χώρας μας και τους αιρετούς μας, δε γίνεται ΚΑΜΙΑ αναφορά στο παραπάνω κομμάτι των επιθετικών προσδιορισμών. Η λύση στο όνομα της χώρας θα πρέπει να εφαρμοστεί πλήρως και στους επιθετικούς προσδιορισμούς και μάλιστα θα προσέθετα, σε όλες τις επίσημες γλώσσες, έτσι ώστε να μην έχουμε αλλαγή του ονόματος της χώρας τους μόνο, όμως με «Μακεδόνες» υπηκόους και «Μακεδονική» γλώσσα και προϊόντα.\nΕν κατακλείδι, το όνομα των Σκοπίων και οι επιθετικοί προσδιορισμοί, αποτελούν στο σύνολο τους το ονοματολογικό πρόβλημα. Η Ελληνική πλευρά θα πρέπει να συνεχίσει να απαιτεί λύση με γεωγραφικό ή μη προσδιορισμό (όχι πολιτικό) πριν το συνθετικό «Μακεδονία» με εφαρμογή «erga omnes» ΚΑΙ «για πάσα χρήση» αναφορικά με τους επιθετικούς προσδιορισμούς. Θα προσέθετα μάλιστα, ότι το νέο όνομα θα πρέπει να υφίσταται ενιαίο σε μια λέξη.\nΝα κατανοήσουμε ότι το εθνικό συμφέρον και η άσκηση εξωτερικής πολικής δεν μπορεί πάντα να βασίζεται στην απόλυτη τήρηση του καταστατικού του ΟΗΕ – τουλάχιστον φανερά. Αυτά είναι στη σφαίρα της φαντασίας και όχι της real politic. Το διακύβευμα για τα Σκόπια είναι η εσωτερική συνοχή τους και η οικονομική τους ανάταση μέσω της ένταξης τους σε ΝΑΤΟ και ΕΕ.\nΘα είναι τραγικό να διολισθήσουμε σε μια υπαναχώρηση της εθνικής επίσημης θέσης όταν εξαρτάται το μέλλον της γειτονικής χώρας από εμάς. Η αφετηρία της διαπραγματευτικής θέσης μας, επίσης είναι ένα ζητούμενο. Δε νοείται σε μία διαπραγμάτευση να ξεκινάς από το «απόλυτα» επιθυμητό και να καταλήγεις σε αυτό. Κάτι θα δώσεις, και δυστυχώς αυτό το κάτι θα αποτελεί μέρος μιας κακής λύσης.\nBA in Economics / PMI Project Management


Ο γέρο Σεμς Πάλλας και η καμπάνα του Άϊ Θανάση στο Κωσταλέξι - Καλύτερη Λαμία\nHome » ΙΣΤΟΡΙΑ » Ο γέρο Σεμς Πάλλας και η καμπάνα του Άϊ Θανάση στο Κωσταλέξι\nHome / ΙΣΤΟΡΙΑ / Ο γέρο Σεμς Πάλλας και η καμπάνα του Άϊ Θανάση στο Κωσταλέξι\nΟ γέρο Σεμς Πάλλας και η καμπάνα του Άϊ Θανάση στο Κωσταλέξι\n12:40 π.μ. ΙΣΤΟΡΙΑ\n«Σέμς Πάλλας» ήταν το παρατσούκλι του αείμνηστου Σπύρου Πλαιορούτη του Βασιλείου, τον οποίο τον έλεγαν και «Παλιουρ’τουσπύρου» (Παλαιορουτοσπύρο).\nΤώρα θα μου πείτε τι σχέση μπορεί να έχει το «Σέμς Πάλας» με τον μπαρμπα Σπύρο και την καμπάνα του χωριού μας!!!. Έχει και παραέχει και να ποια είναι:\nΟ Σπύρος Παλαιορούτης είχε μεταναστεύσει στις Ηνωμένες Πολιτείες μαζί με άλλους Κωσταλεξιώτες μετανάστες. Όταν οι μετανάστες, από όλες τις χώρες, έφθαναν με το πλοίο στο λιμάνι της Νέας Υόρκης τους επιβίβαζαν, σε βάρκες της Υπηρεσίας Αλλοδαπών και τους μετέφεραν σε ένα μικρό νησάκι, που ήταν εκεί κοντά που το έλεγαν «Ellis Island». Εκεί τους έβαζαν μέσα σε ένα μεγάλο κτίριο, που ήταν το κέντρο υποδοχής των μεταναστών, όπου τους περνούσαν από υγειονομικό έλεγχο και τους κατέγραφαν στα βιβλία τους, ανάλογα με τα στοιχεία που αναφέρονταν στα μεταναστευτικά έγγραφα του καθ’ ενός. Το πρώτο που έβλεπαν, μπαίνοντας στο Λιμάνι της Νέα Υόρκης, ήταν το άγαλμα της Ελευθερίας.\nΟι υπάλληλοι που ήταν εκεί, δεν γνώριζαν Ελληνικά και, όταν ρώτησαν τον μπάρμπα Σπύρο, να τους πει το επώνυμό του και τους είπε το μακρόσυρτο «Παλαιορούτης», άντε να το καταλάβουν αυτοί. Αποφάσισαν, λοιπόν, να περικόψουν και να τροποποιήσουν το ονοματεπώνυμό του και το μεν Σπύρος το έκαμαν «Σεμς», το δε Παλαιορούτης «Πάλλας». Αυτό το «Σεμς» το έφεραν, στο χωριό, οι Κωσταλεξιώτες μετανάστες, όταν γύρισαν από την Αμερική, και έτσι, ο μπάρμπα Σπύρος, έμεινε με το παρατσούκλι «ου γιρου Σεμς» και με αυτό τον προσφωνούσαν όλοι.\nΟ γερο Σέμς εργάζονταν, στην Αμερική, στην κατασκευή σιδηροδρομικών γραμμών.\nΑμέσως μετά τη γερμανική κατοχή, δεν θυμάμαι πιο έτος ακριβώς, αποφάσισαν - οι χωριανοί - να αντικαταστήσουν τα ξύλινα δοκάρια, στα οποία ήταν κρεμασμένη η καμπάνα της εκκλησίας - στο δυτικό τοίχο της - με σιδερένια δοκάρια. Τότε, βέβαια, δεν υπήρχε ο σημερινός πρόναος. Για να το πετύχουν αυτό, θα έκοβαν - σε δύο κομμάτια - μία σιδηροτροχιά, την οποία είχαν μεταφέρει, με το κάρο, από το σταθμό του Λειανοκλαδιού.\nΤα κομμάτια αυτά θα τα έμπηγαν ψηλά στο δυτικό τοίχο και, με κάποιον τρόπο, θα κρεμούσαν - από αυτά - την καμπάνα. Η σιδηροτροχιά ήταν πεταμένη εκεί δίπλα στο έδαφος και περίμενε, από πολύ καιρό, να τη χρησιμοποιήσουν.\nΗ απόφαση να κόψουν τη σιδηροτροχιά, ήταν πολύ καλή, αλλά με ποια μέσα θα το πετύχαιναν αυτό. Τα εργαλεία που είχαν ήταν, όλα κι όλα, ένα κοπίδι, μία μακριά σιδερένια τσιμπίδα και μία βαριά.\nΤην ημέρα που θα έκοβαν τη σιδηροτροχιά, συγκεντρώθηκαν πάρα πολλοί άνδρες στη θέση της «Κωσταλεξιώτικης Βουλής» (στη θέση που είναι, σήμερα, ο πρόναος) και άρχισε η ανταλλαγή απόψεων, για τον τρόπο με τον οποίο θα έκοβαν τη σιδηροτροχιά. Άλλος έλεγε το κοντό του και άλλος το μακρύ του και λύση δεν έβρισκαν. Τούτο γίνονταν, διότι έβλεπαν ότι - με τα μέσα που διέθεταν - η κοπή θα ήταν πολύ δύσκολη. Κατά πως έλεγαν, όμως, οι πιο «γνωστικοί» ένας και μοναδικός τρόπος υπήρχε και τούτος υπαγορεύονταν από τα μέσα που διάθεταν και δεν ήταν άλλος από το να κόψουν τη σιδηροτροχιά με το κοπίδι, χτυπώντας το με τη βαριά. Κατά τη γνώμη των τελευταίων ένα και ένα κάνει δύο και οι πολλές κουβέντας ήταν φτώχεια.\nΟ γερο Σέμς ήταν και αυτός μέλος της ομήγυρης και, βέβαια, είχε γνώση του πως κόβονται οι σιδηροτροχιές, αφού, στην Αμερική, αυτή ήταν η δουλειά του. Άκουγε τις «κοτσάνες» που έλεγαν οι συγχωριανοί του και έβραζε μέσα του και πήγαινε να σκάσει από το κακό του. Σε κάποια στιγμή δεν άντεξε και σηκώνεται επάνω και τους λέει «ρε πιδγιά ’μείς στ’ν Αμιρ'κή...» (ρε παιδιά εμείς στην Αμερική…..). Δεν πρόλαβε όμως να αρχίσει, ο καψερός, και τον αποπήραν αμέσως. Το πρόβλημα, εδώ, δεν ήταν αμερικάνικο, αλλά Κωσταλεξιώτικο και θα το έλυναν μόνοι τους και χωρίς …ξένες επεμβάσεις!\nΟ γερο Σεμς κάθισε παράμερα, πικραμένος, για τον άσχημο τρόπο με τον οποίο του φέρθηκαν οι χωριανοί και κοιτούσε τι έκαναν οι άλλοι. Στο πρόσωπό του, όμως, διαγράφονταν ένα αχνό και πονηρό χαμόγελο, σαν να ήταν σίγουρος, πως κάτι θα συμβεί και ότι, αυτό το κάτι, το γνώριζε εκ των προτέρων…..\nΑλλά ας δούμε τι έκαναν οι άλλοι. «Άντι ρε να τ’ γκόψουμι» (άντε ρε να την κόψουμε) λέει ένας και αρπάζει το κοπίδι, το σφίγγει δυνατά με την τσιμπίδα και το ακουμπά, σταθερά, επάνω στη μέση της σιδηροτροχιάς. Αυτός ήταν ο Ευθύμιος (Θύμνιος) Αναγνωστόπουλος του Παναγιώτη.\nΟ Λιάς (Ηλίας) ο Καρμάλης, που ήταν και χειροδύναμος, χούφτωσε τη βαριά και άρχισε να κοπανάει το κοπίδι επάνω στη σιδηροτροχιά. Γκούπ και γκούπ κοπανούσε τη βαριά ο μπάρμπα Λιάς, αλλά, όσο περνούσε η ώρα, όλο και κοντανάσαινε περισσότερο και, στο τέλος, απόστασε και σταμάτησε.\nΤου μπάρμπα Θύμνιου, που κράταγε το κοπίδι με την τσιμπίδα, «ξεράθηκαν» τα χέρια του από το πολύ τράνταγμα μετά από κάθε βαρεσιά της βαριάς επάνω στο κοπίδι. Τώρα δεν μπορούσε να κρατήσει άλλο την τσιμπίδα. Όσο για το κοπίδι, από το κοφτερό του μέρος, στόμωσε τελείως και από το άλλο, όπου το χτυπούσε η βαριά, άρχισε να διαλύεται και δεν άντεχε σε άλλα κτυπήματα. Και το αποτέλεσμα από την όλη προσπάθεια; Μηδέν. Η σιδηροτροχιά αντιστέκονταν πεισματικά και αποτελεσματικά. Δεν μπόρεσαν να τη νικήσουν. Το μόνο που κατάφεραν ήταν να κάμουν μία αβαθή χαραματιά γύρω – γύρω από αυτή και τίποτα περισσότερο. Και εδώ σήκωσαν τα χέρια ψηλά. Σταμάτησαν.\nΤώρα τι κάνουμε; Όλοι είχαν κατεβασμένα τα αυτιά τους και είχαν βάλλει την ουρά τους κάτω από τα σκέλια, σαν δαρμένα σκυλιά. Τώρα πάει και ο εγωισμός, που τους έκανε να συμπεριφερθούν αλαζονικά στον γερο Σεμς και δεν τους άφησε να τον ακούσουν, τι ήθελε να τους πει. Τώρα όλοι τον λοξοκοίταζαν χαζοχαμογελώντας, σαν να αναγνώριζαν την ήττα τους και την κακή συμπεριφορά τους απέναντί του. Κάποιος μάλιστα, παραμερίζοντας τη ντροπή, πήρε το θάρρος και τον ρώτησε «μπάρμπα Σπύρου κατ’ ήθιλις να μας πεις για ’κει στ’ν Αμιρ'κή» (μπάρμπα Σπύρο κάτι ήθελες να μας πεις για εκεί στην Αμερική).\nΟ γέρο Σεμς, όλη την ώρα που οι άλλοι κοπανούσαν τη σιδηροτροχιά, δεν έβγαλε κουβέντα από το στόμα του. Φούσκωνε και ξεφούσκωνε με τα καμώματά τους, αλλά υπέμενε καρτερικά. Όπως είπαμε περίμενε και, αυτό που περίμενε, νάτο που ήλθε. Τώρα ήλθε η δική του σειρά και άδραξε την ευκαιρία και όχι για τίποτες άλλο, αλλά για να δείξει την αξία του βρε αδερφέ και, γιατί όχι, και να τους ταπεινώσει. Χωρίς να αποκριθεί, σηκώνεται απότομα επάνω και, σε ύφος επιτακτικό και αυστηρό - που δεν σήκωνε αντιρρήσεις - έδωσε την πρώτη του διαταγή «φέρ’τι ’δώ ’κείνη τ’ γκουτρώνα» (φέρετε εδώ εκείνη την κοτρώνα). Κοτρώνα ήταν μία μεγάλη πέτρα, που καθόταν εκεί παραδίπλα και χάζευε αδιάφορη, για τα τεκταινόμενα, όλη την ώρα. Τρέξανε, δύο – τρεις, με μεγάλη προθυμία και κύλησαν την κοτρώνα, στο σημείο που τους υπέδειξε ο μπάρμπα Σπύρος. Αμέσως μετά, ο μπάρμπα Σπύρος, δίνει τη δεύτερη διαταγή και προστάζει «σηκώσ’τι ψηλά τ’ σιδηρ'τρουχιά κι φέρ’τι, τ’ χαραματγιά π’ κάνατι, ’πάν’ απ’ τ’ γκουτρώνα» (σηκώστε ψηλά τη σιδηροτροχιά και φέρετε, τη χαραματιά που κάνατε, επάνω από την κοτρώνα). Τρέχουν καμιά δεκαριά και τη σήκωσαν, ζυγιάζοντας τη χαραματιά να είναι επάνω από την κοτρώνα, σύμφωνα με την καθοδήγηση του γέρο Σεμς.\nΟ γερο Σεμς βρίσκονταν τώρα σε μεγάλη έξαψη. Πρόσεχε και την παραμικρή λεπτομέρεια, γιατί καταλάβαινε, ότι, από την έκβαση της παρεμβάσεώς του, εξαρτιόταν το γόητρό του, το οποίο ή θα ανάβαινε ψηλά ή θα καταρρακώνονταν και θα γίνονταν αντικείμενο χλεύης. Γεγονός πάντως είναι ότι, όλοι όσοι συμμετείχαν στην προσπάθεια, ήταν έτοιμοι να εκτελέσουν τις διαταγές του μπάρμπα Σπύρου με μεγάλη προθυμία και ακρίβεια. Όλοι οι απ’ έξω, αυτοί που δεν συμμετείχαν στην προσπάθεια, παρακολουθούσαν με κορυφωμένο ενδιαφέρον, για να δουν το αποτέλεσμα. Αφού, ο μπάρμπα Σπύρος, έκαμε μία τελευταία επιθεώρηση και διαπίστωσε ότι όλα έχουν καλώς, έδωσε την τελευταία και πιο αποφασιστική διαταγή. «Μι τόνα, δγιό, τρία π’ θα σας που, ν’ αφίσιτι τ’ σιδηρ'τρουχιά να πέσει ’πάν’ στ’ γκουτρώνα» (με το ένα, δύο, τρία που θα σας πω, να αφήσετε τη σιδηροτροχιά, να πέσει επάνω στην κοτρώνα). Και όντως, με το τρία που ακούστηκε, άφησαν τη σιδηροτροχιά να πέσει και ακούστηκε ένα γκούπ από το χτύπο της επάνω στην κοτρώνα. Και, «ώ του θαύματος», η σιδηροτροχιά κόπηκε στη μέση σαν πράσο.\nΈμειναν όλοι με το στόμα ανοικτό. Δεν περίμεναν κάτι τέτοιο και αιφνιδιάστηκαν. Αφού, όμως, πέρασε η πρώτη εντύπωση, σηκώθηκαν, αυθόρμητα, όλοι όρθιοι, και χειροκρότησαν, ένθερμα, το μπάρμπα Σπύρο αναγνωρίζοντάς του, με τον τρόπο αυτό, την επιτυχία του.\nΟ γερο Σεμς τους κοίταξε όλους, γύρω – γύρω, με μία κοφτερή ματιά και τους είπε, επιτιμητικά και σαν να ήθελε να αποτελειώσει, εκείνο που άρχισε να πει από την αρχή και δεν του το επέτρεψαν, «έτσι κόβαμι ’μείς, ρε, τ’ς σιδηρ'τρουχιές στ’ν Αμιρ'κή» (έτσι κόβαμε εμείς, ρε, τις σιδηροτροχιές στην Αμερική).\nΚανένας δεν χόλιασε με αυτά που τους βρόντηξε, κατάμουτρα, ο μπάρμπα Σπύρος. Αντίθετα ξεκαρδίστηκαν στα γέλια, αφού το πράγμα είχε πάρει, πλέον, την εύθυμη χροιά του. Και αφού είπε αυτά έφυγε, επιδεικτικά, για το σπίτι του, όπου, η γερο Σπύραινα, θα είχε έτοιμο το φαγητό για να φάνε, αλλά θα είχε και την ευκαιρία να της διηγηθεί όλα τα καθέκαστα.\nΤώρα μη με ρωτήσετε, που τα ήξερα εγώ τα παραπάνω και τα έγραψα, γιατί θα σας απαντήσω ότι ήμουν - και εγώ - παρόν εκεί και τα είδα όλα με τα μάτια μου και τα άκουσα με τα αυτιά μου.\nΑυτά τα δύο κομμάτια της σιδηροτροχιάς τα έμπηξαν ψηλά στον τοίχο της Εκκλησίας και κρέμασαν την καμπάνα. Αυτήν την καμπάνα χτυπούσαν τα μικρά παιδιά τις Κυριακές, τις γιορτές, στις κηδείες και όταν έρχονταν ο Δάσκαλος, ο Θεόδωρος Σουγιάς, από τις Κομποτάδες, για να μας κάνει μάθημα και να μας μάθει γράμματα.\nΗ καμπάνα έμεινε κρεμασμένη, εκεί, μέχρι το 1964, οπότε κατασκευάσθηκε το καμπαναριό.\nΣτις παρακάτω φωτογραφίες φαίνεται η εκκλησία όπως ήταν πριν από το 1964 και ανακαινισμένη με το νέο καμπαναριό.


NFT: Άφθονο χρήμα και μεγάλοι όγκοι συναλλαγών στα μεγαλύτερα marketplace | Liberal Markets\nΤο ένα ρεκόρ μετά το άλλο ξεπερνάει ο όγκος συναλλαγών στο μεγαλύτερα NFT marketplace, το Open Sea. Το νέο ρεκόρ του μεγέθους των 3,5 δισεκατομμυρίων δολαρίων σε μηνιαίο όγκο συναλλαγών στο κρυπτονόμισμα Ether - ξεπερνάει κάθε προηγούμενο.\nΟ ημερήσιος όγκος ρεκόρ του OpenSea την Κυριακή έφτασε τα 261 εκατομμύρια δολάρια, με μέσο ημερήσιο όγκο συναλλαγών περίπου τα 170 εκατομμύρια δολάρια.\nΤη στιγμή που πολλοί επενδυτές γίνονται πλούσιοι σε μία νύχτα αγοράζοντας εικόνες ή βίντεο, η φρενίτιδα των NFTs βρίσκεται στο παγκόσμιο ενδιαφέρον. Αυτό που δεν κατάφεραν οι εφαρμογές αποκεντρωμένης οικονομίας, τα NFTs κατάφεραν να καταστήσουν τις blockchain εφαρμογές mainstream.\nΠαρά την επιτυχία του Open Sea - ο ανταγωνισμός από τα πλήρως αποκεντρωμένα ανταλλακτήρια περιμένει στη γωνία. Ας δούμε τι είναι η «επίθεση βαμπίρ» που δέχεται το ανταλλακτήριο.\nΜια νέα πλατφόρμα NFT που ονομάζεται LooksRare κυκλοφόρησε την προηγούμενη εβδομάδα. Το LooksRare ισχυρίζεται ότι είναι ένα marketplace που θα αναπτύξει νέες δυνατότητες με βάση αυτό που θέλουν οι χρήστες της - με την ελπίδα να προσφέρει μια εναλλακτική λύση στο OpenSea.\nΤο ανταλλακτήριο έχει εκδώσει το κρυπτονόμισμα LOOKS, το οποίο μοιράστηκε σε μια δωρεάν διανομή airdrop σε όσους είχαν δαπανήσει πολλά χρήματα για την αγορά NFTs στο Open Sea. Το LooksRare ξεκίνησε από δύο ανώνυμους συνιδρυτές, γνωστούς ως Zodd και Guts. Διαθέτει επίσης μια μικρή ομάδα εννέα ατόμων, η οποία αποτελείται κυρίως από προγραμματιστές.\nΤο LooksRare βασίζεται στο κρυπτονόμισμα LOOKS που κυκλοφόρησε, το οποίο χρησιμοποιείται για την επιβράβευση των χρηστών της πλατφόρμας — και την προσέλκυση υπαρχόντων χρηστών από το OpenSea.\nΌποιος διαπραγματεύτηκε NFTs με αξία περισσότερο από 3 $ETH στο OpenSea μεταξύ της περιόδου 16 Ιουνίου και 16 Δεκεμβρίου μπορεί να διεκδικήσει ένα μέρος των κρυπτονομισμάτων που δίνονται δωρεάν στην κοινότητα.\nΑυτό στην αγορά κρυπτονομισμάτων ονομάζεται «επίθεση βαμπίρ», καθώς χρησιμοποιεί κρυπτονομίσματα για να προσπαθήσει να δελεάσει τη βάση χρηστών ενός προϋπάρχοντος που δεν έχει κάποιο κρυπτονόμισμα επιβράβευσης. Το LooksRare είναι η δεύτερη σημαντική απόπειρα επίθεσης βαμπίρ στο OpenSea, καθώς η πρώτη αποτελεί του ανταλλακτηρίου Infinity.\nΤο marketplace χρεώνει επίσης ένα τέλος 2% σε όλες τις συναλλαγές, οι οποίες μοιράζονται όλες σε όσους προχωρούν στο κλείδωμα μέσω staking του κρυπτονομίσματος LOOKS. Επί του παρόντος, η πλατφόρμα προσφέρει ένα εξαιρετικά υψηλό ποσοστό επιβράβευσης 784.69% APR ετησίως.\nΤο νέο ανταλλακτήριο έχει ήδη φτάσει σε όγκο συναλλαγών 1,5 δισ. δολάρια- σε μια εβδομάδα.\nΩστόσο, τόσο η διαφήμιση αλλά και η οικονομία επιβράβευσης γύρω από το LOOKS έχουν προκαλέσει πολλές κυκλικές συναλλαγές- , καθώς οι συναλλαγές κορυφαίων συλλογών NFT για την εβδομάδα είναι περισσότερες, από τις ίδιες συναλλαγές NFT μεταξύ λίγων διευθύνσεων σε τιμή σημαντικά υψηλότερη από την κατώτατη τιμή. Για παράδειγμα, το Meebit #15115 έχει πουληθεί 32 φορές για αρκετές εκατοντάδες WETH την περασμένη εβδομάδα μεταξύ μόνο δύο διευθύνσεων. Αυτό γίνεται για τα τέλη επιβράβευσης υπερισχύουν τα τέλη συναλλαγών του ανταλλακτηρίου.\nΗ συλλογή Meebits είχε 1,23 δισεκατομμύρια δολάρια όγκο συναλλαγών την περασμένη εβδομάδα, αποτελώντας το 76% του συνολικού όγκου για έργα τέχνης και συλλεκτικά αντικείμενα. Αυτό οφείλεται στο γεγονός ότι το Meebits χρησιμοποιείται σημαντικά για ξέπλυμα χρήματος λόγω της έλλειψης δικαιωμάτων εκμετάλλευσης που το καθιστά πιο κερδοφόρο σε αυτές τις συναλλαγές- καλύπτοντας μόνο τα τέλη συναλλαγών του ανταλλακτηρίου.\nΟι ανταμοιβές LOOKS για συναλλαγές καθορίζονται από το ποσοστό του χρήστη επί του ημερήσιου συνολικού όγκου, επομένως αυτές οι μεγάλες και συχνές συναλλαγές συμβάλλουν στην αύξηση του ποσού των LOOKS που κερδίζει ένας χρήστης.


Είχατε πολύ ξύγκι για κάψιμο... | Αρχείο | ToPortal\nΒρίσκεστε στο: ΚΕΝΤΡΙΚΗ / Αρχείο / Είχατε πολύ ξύγκι για κάψιμο...\nΕίναι πιο εύκολο για μια κυβέρνηση με ένα νομοσχέδιο, να αρπάξει από κάθε μισθό και σύνταξη 100 ευρώ το μήνα, ικανοποιώντας παρα πολύ 1000-1500 εμπλεκόμενους, αντί με έργα, καινοτομίες και ακεραιότητα να καταφέρει να ΑΥΞΗΣΕΙ κάθε μισθό και σύνταξη μόλις 100 ευρώ το μήνα. Τι να πει κανείς μάλιστα όταν αυτά τα πέντε χρόνια όλοι οι μισθοί και συντάξεις μειώθηκαν 200-1000 ευρώ το μήνα ...\nΗ αλήθεια είναι ότι είχαμε πλουτίσει πολύ, όχι μόνον εμείς αλλά όλες οι κατώτερες και μεσαίες τάξεις όλου του δυτικού κόσμου. Είχαμε "πολύ ξύγκι για κάψιμο" όπως λέει η έκφραση που μάλλον έχετε ακούσει πολύ αυτά τα πέντε χρόνια. Ακόμη και η κατώτερη τάξη είχε λεφτά να παίξει στο χρηματιστήριο. Που θα πήγαινε αυτή η κατάσταση; Η μεσαία τάξη θα έμπαινε σε λίγο στα ανώτερα σαλόνια;\nΌχι. Ίσα-ίσα όλοι οι δισεκατομμυριούχοι όπως διαβάζουμε έγιναν ΚΑΤΑ ΠΟΛΥ πλουσιότεροι στα χρόνια της "κρίσης". Όπως αναμενόταν άλλωστε με 100-1000 ευρώ από περίπου 1 ΔΙΣΕΚΑΤΟΜΜΥΡΙΟ πολίτες της Δύσης ΚΑΘΕ ΜΗΝΑ που πληρώνουμε όλοι την "οικονομική κρίση". Ε ναι, κατά μια έννοια αυτό είναι η μόνη αλήθεια που μας είπαν. Κάθε ληστεία προκαλεί "οικονομική κρίση". Σ’ αυτούς που ληστεύονται βέβαια, αυτό είναι άλλωστε και το χαρακτηριστικό κάθε ληστείας. Οι ληστές μετά από κάθε τέτοια "κρίση" ανθίζουν και οι κλεμμένοι φωνάζουν ...\nΓιατί να σας κλέψουμε όλους αφού εμείς είχαμε ήδη τόσα λεφτά; Γιατί να μην αφήσουμε να είστε και εσείς και εμείς και όλοι πλούσιοι τώρα που ΕΠΙΤΕΛΟΥΣ όλοι μπορούσαμε; Μα δεν είναι θέμα χρημάτων. Η ευτυχία ήταν πάντα η κόντρα μας. Εσείς δεν εκπαιδευτήκατε εκ γενετής σε μια αιώνια αρρώστια, αγωνία και δυστυχία για τις εντυπώσεις. Τι θα πει ο ένας και ο άλλος για τη γόβα μας, το κουστούμι μας, τ' αμάξι μας, τη πισίνα μας, το κώλο μας, τα προγούλια μας, τα βυζιά μας, τις πλαστικές μας, τη θαλαμηγό μας, το λιαρ τζετ μας. Δεν ζήσατε ότι όλοι θα έκαναν σεξ μαζί σας μόνο για τα λεφτά;.Ότι κανείς δεν θα σας αγαπούσε ποτέ για τίποτε άλλο...\nΤο μόνο λοιπόν που μας δίνει λίγη, ελάχιστη χαρά είναι να σας δουλεύουμε και να παίζουμε με σας. Να σας βλέπουμε δυστυχισμένους, ο πόνος σας. Ναι είμαστε άρρωστοι βαριά. Όμως ξέρετε τι; Κι εσείς δεν πάτε καλύτερα. Γιατί αυτή είναι όλη κι όλη η παγκόσμια "κρίση" σας που δεν λέτε να τη δείτε πάρα που βρίσκεται μπρος στη μύτη σας με τόση πληροφόρηση πια στο Ίντερνετ. Στη γαλλική επανάσταση με το 1/10000000στο της πληροφόρησης που έχετε σήμερα θα μας είχατε αποκεφαλίσει. Τώρα κάθεστε και μας πληρώνετε ευχαρίστως.\nΩ ναι, είχατε πολύ ξύγκι για κάψιμο, μπορεί να έχετε και λίγο ακόμα... :-)\nΤι θα πει ο ένας και ο άλλος για τη γόβα μας, το κουστούμι μας, τ' αμάξι μας, τη πισίνα μας, το κώλο μας, τα προγούλια μας, τα βυζιά μας, τις πλαστικές μας, τη θαλαμηγό μας, το λιαρ τζετ μας...


Σαν Σήμερα 2 Ιουνίου !!! – marysblog\nΣαν Σήμερα 2 Ιουνίου !!!\nΜπορεί σήμερα 2 Iουνίου να βιώνουμε αρκετά σημαντικά γεγονότα που να επηρεάζουν τον πλανήτη τόσο σε οικονομικό όσο και σε κοινωνικό επίπεδο , όμως σαν σήμερα συνέβησαν εξίσου κάποια σημαντικά γεγονότα στην ιστορία όπως γεννήσεις και θάνατοι σημαντικών ανθρώπων . Πάμε λοιπόν να δούμε μερικά από αυτά παρακάτω :\n544……Βάνδαλοι μπαίνουν στη Ρώμη και την λεηλατούν για δυο εβδομάδες. Φεύγοντας παίρνουν μαζί τους πολύτιμα αντικείμενα από το Ναό της Ιερουσαλήμ, που είχε φέρει στην πόλη ο αυτοκράτορας Τίτος. Ανάμεσα στη λεία τους θα βρεθούν και η αυτοκράτειρα Ευδοξία και οι κόρες της Ευδοκία και Πλακεντία.\n1891: Υιοθετείται από τη Διεθνή Ένωση Ποδοσφαίρου -την οποία αποτελούν οι ομοσπονδίες Αγγλίας, Σκωτίας, Ουαλίας και Ιρλανδίας- ο κανονισμός του πέναλτι. Υπήρξε μία ιδέα του ιρλανδού επιχειρηματία και τερματοφύλακα Γουίλιαμ Μακ Κραμ\n1910…. Ο Όσκαρ Τάιμ είναι ο πρώτος άνθρωπος, που διασχίζει τον Αρκτικό Κύκλο με αυτοκίνητο\n1964…. Την ίδια μέρα, η Ουάσινγκτον ανακοινώνει ότι η αδελφή του Φιντέλ Κάστρο, Χουανίτα, υπήρξε πληροφοριοδότης της CIA για 4 χρόνια.\n1966…. Ο Φρανκ Σινάτρα ανεβαίνει στο Νο1 του αμερικάνικου πίνακα επιτυχιών με το τραγούδι «Strangers in the night»\n1994…. Την ίδια μέρα στην Αλβανία, δικαστήριο καταδικάζει τον πρώην κομμουνιστή Πρόεδρο, Ραμίζ Αλία, σε 9 χρόνια φυλάκιση για κατάχρηση εξουσίας και παραβίαση των δικαιωμάτων των πολιτών.\n2003….εκτοξεύεται από το Μπαϊκονούρ του Καζακστάν η πρώτη ευρωπαϊκή αποστολή (μη επανδρωμένη) για τον πλανήτη Άρη.\nPaparazzi : Νατάσα Παζαϊτη : Για μπάνιο σε παραλία της Ραφήνας !!!


Η γραμματέας του Γκέμπελς, σήμερα 105 ετών, σπάει τη σιωπή της | LiFO\n«Όλοι νομίζουν πως ξέραμε τα πάντα. Δεν ξέραμε τίποτα - ήταν ένα επτασφράγιστο μυστικό»... Φωτ.: Blackbox Film & Medienproduktion\n«Σπάνια τον βλέπαμε τα πρωινά» λέει η Brunhilde Pomsel με κλειστά τα μάτια, καθώς θυμάται το παλιό αφεντικό της. «Ανέβαινε τα σκαλιά του μικρού του παλατιού κοντά στην Πύλη του Βραδεμβούργου όπου στεγαζόταν το τεράστιο Υπουργείο Προπαγάνδας του, κι ήταν σα μικρός δούκας όπως περνούσε τη βιβλιοθήκη για να φτάσει στο πανέμορφο γραφείο του.»\nΧαμογελά με την ανάμνηση της εικόνας, και μιλά για το πόσο κομψή ήταν η επίπλωση, για την χαλαρή ατμόσφαιρα στο χώρο που η ίδια και άλλες πέντε γραμματείς δούλευαν, για τα νύχια του Γκέμπελς που ήταν πάντα άψογα περιποιημένα.\n«Δεν τον βλέπαμε πολύ μέχρι να φύγει απ' το γραφείο, όταν και ερχόταν να μας μιλήσει, να ακούσει τις ερωτήσεις μας και να μάθει ποιοι τον είχαν καλέσει. Μερικές φορές έρχονταν τα παιδιά του για επίσκεψη και ήταν πολύ ενθουσιασμένα που έβλεπαν τον πατερούλη τους στη δουλειά. Ήταν πολύ ευγενικά και καθώς πρέπει και μας χαιρετούσαν με χειραψία.»\nΗ Pomsel δίνει μία απ' τις πρώτες και πιθανότατα την τελευταία εκ βαθέων συνέντευξη της ζωής της. Στην ηλικία των 105, και έχοντας χάσει από πέρσι την όρασή της, λέει πως νιώθει ανακουφισμένη που οι μέρες της είναι μετρημένες. «Στο λίγο που μου έμεινε -κι ελπίζω να είναι μέρες ή μήνες και όχι χρόνια- απλά εύχομαι να μη ξαναγίνουν όσα έγιναν τότε, αν και υπάρχουν και σήμερα φρικιαστικά συμβάντα... Ευτυχώς που δεν έχω παιδιά, και δε χρειάζεται να ανησυχώ επιπρόσθετα για όσα γίνονται.»\nΓιατί λοιπόν σπάει τη σιωπή της, μιλώντας στον Guardian; «Πάντως όχι για να καθαρίσω τη συνείδησή μου» τονίζει.\nΑν και παραδέχεται πως ήταν στην καρδιά της μηχανής προπαγάνδας των Ναζί -ήταν υπεύθυνη να μαγειρεύει (προς τα κάτω) τους αριθμούς των νεκρών Γερμανών στρατιωτών αλλά και να παραφουσκώνει τον αριθμό των Γερμανίδων που είχαν βιαστεί απ' τον Κόκκινο Στρατό- περιγράφει την όλη εμπειρία ως «μια απλή δουλειά».\nΤο ντοκιμαντέρ "A German Life" που περιέχει την αφήγησή της παίχθηκε πρόσφατα στο Κινηματογραφικό Φεστιβάλ του Μονάχου. Αυτός είναι και ο λόγος που δέχεται να «απαντήσει ευγενικά» τις ερωτήσεις μου. «Μου είναι σημαντικό, βλέποντας το φιλμ, να αναγνωρίσω το είδωλό μου στον καθρέφτη, ώστε να καταλάβω τι έκανα λάθος», λέει. «Αλλά αλήθεια, δεν έκανα τίποτα παραπάνω απ' το να δακτυλογραφώ σε μια γραφομηχανή που ήταν στο γραφείο του Γκέμπελς». Εξηγεί πως φέρθηκε απλώς όπως φέρθηκαν και όλοι οι υπόλοιποι Γερμανοί.\n«Όσοι σήμερα λένε ότι θα όρθωναν το ανάστημά τους και θα αντιστεκόντουσαν στους Ναζί, μπορεί να το πιστεύουν ειλικρινά, όμως είμαι σίγουρη πως αν βρίσκονταν εκεί δεν θα έκαναν και πολλά». Μετά την άνοδο του Ναζιστικού Κόμματος «όλη η χώρα έμοιαζε να έχει μαγευτεί από ένα ξόρκι», επιμένει. «Παραδέχομαι πως τότε ήμουν μάλλον απολιτίκ, αλλά να ξέρετε πως αν είχα τον ιδεαλισμό της νιότης και τους πήγαινα κόντρα, δεν αποκλείεται να κατέληγα με σπασμένο το λαιμό μου...».\nΘυμάται όταν της έδωσαν το φάκελο της ακτιβίστριας Sophie Scholl, που εκτελέστηκε για εσχάτη προδοσία το 1943 επειδή μοίραζε αντιπολεμικά φυλλάδια στο Πανεπιστήμιο του Μονάχου: «Μου είπε ένας απ' τους ειδικούς συμβούλους του Γκέμπελς να βάλω το φάκελο στο χρηματοκιβώτιο και να μην του ρίξω ούτε μία ματιά. Ήμουν πολύ ικανοποιημένη που με εμπιστευόταν κι έτσι δεν τον κοίταξα - η επιθυμία μου να τιμήσω την εμπιστοσύνη του ήταν δυνατότερη απ' την περιέργειά μου να διαβάσω το φάκελο».\nΗ Pomsel λέει πως μεγάλωσε με σιδερένια, πρωσική πειθαρχία. Ο πατέρας της, όταν επέστρεψε απ' τις μάχες του Α' Παγκοσμίου Πολέμου, τους απαγόρευσε να έχουν δοχεία νυχτός στα δωμάτια. Η ίδια ήταν 7 ετών τότε: «Αν θέλαμε να πάμε στην τουαλέτα το βράδυ θα έπρεπε να βγούμε έξω και με γενναιότητα να αγνοήσουμε τις κακές μάγισσες και τα σατανικά δαιμόνια, ή ό,τι άλλο φοβόμασταν, ώστε να πάμε να κάνουμε την ανάγκη μας.» Τα αδέρφια της και αυτοί έπρεπε να υποστούν και ξυλοφόρτωμα απ' τον πατέρα τους όταν τον παράκουγαν: «Αυτό καθόρισε όλη τη ζωή μου, κι αυτή η πρωσική αίσθηση καθήκοντος με ακολούθησε μέχρι σήμερα».\nΟ Γκέμπελς, όπως τον θυμάται, ήταν «κοντός αλλά καλοδιατηρημένος gentleman» που φορούσε «κοστούμια φτιαγμένα απ' τα καλύτερα υφάσματα και είχε πάντα ένα ελαφρύ μαύρισμα. Είχε πολύ περιποιημένα χέρια - πιθανότατα έκανε μανικιούρ κάθε μέρα», λέει γελώντας με τη σκέψη.\nΜιλά για το πώς η ζωή της σπιρτόζας, κοκκινομάλλας Εβραίας φίλης της Eva Löwenthal έγινε πολύ πιο δύσκολη όταν ανέβηκε στην εξουσία ο Χίτλερ. Η Pomsel επίσης σοκαρίστηκε όταν συνελήφθη ένας τρομερά δημοφιλής εκφωνητής του ραδιοφωνικού σταθμού, που στάλθηκε σε στρατόπεδο συγκέντρωσης ως τιμωρία επειδή ήταν γκέι. Αλλά λέει πως, κατά τα άλλα, ζούσε μέσα «σε μια γυάλα», χωρίς να ξέρει και πολλά για όσα έκαναν οι Ναζί στους αντιπάλους τους:\n«Το ξέρω πως κανείς δε μας πιστεύει σήμερα. Όλοι νομίζουν πως ξέραμε τα πάντα. Δεν ξέραμε τίποτα - ήταν ένα επτασφράγιστο μυστικό». Παραδέχεται άραγε πως ήταν αφέλεια να πιστεύει πως όλοι οι Εβραίοι που είχαν εξαφανιστεί, όπως και η φίλη της η Eva, είχαν απλώς σταλεί σε εγκαταλελειμμένα χωριά που έπρεπε να επικοιστούν; «Μα το πιστεύαμε όλοι, μας έμοιαζε τελείως πειστικό» λέει.\nΟ Γκέμπελς, όπως τον θυμάται, ήταν «κοντός αλλά καλοδιατηρημένος gentleman» που φορούσε «κοστούμια φτιαγμένα απ' τα καλύτερα υφάσματα και είχε πάντα ένα ελαφρύ μαύρισμα. Είχε πολύ περιποιημένα χέρια - πιθανότατα έκανε μανικιούρ κάθε μέρα», λέει γελώντας με τη σκέψη. «Βασικά δεν υπήρχε τίποτα να του προσάψεις». Τον λυπόταν μάλιστα επειδή κούτσαινε λίγο, «πράγμα που αντιστάθμιζε με το να είναι λίγο υπερόπτης».\nΛίγες ήταν οι φορές που είδε την άλλη πλευρά του Γκέμπελς, του ανθρώπου που έκανε το ψέμα τέχνη για να πετύχει τους δολοφονικούς σκοπούς των Ναζί. Λέει πως ένιωσε τρομοκρατημένη όταν τον είδε, λες κι έβλεπε άλλο άνθρωπο, στη σκηνή του Sportpalast του Βερολίνου να δίνει την διαβόητη πολεμική ομιλία του τον Φεβρουάριο του 1943. Η ίδια και μια συνέδελφός της κάθονταν σε καλές θέσεις, πίσω ακριβώς απ' την Μάγκντα Γκέμπελς: «Ούτε ο καλύτερος ηθοποιός δεν θα μπορούσε να μεταμορφωθεί έτσι, από πολιτισμένος και συμπαθής άνθρωπος σε εξωφρενικό, καβγατζή νταή... Στο γραφείο είχε μια ευγένεια και κομψότητα, και το να τον βλέπω εκεί -σαν νάνο που ωρύεται!- ήταν σοκαριστικό».\nΉταν την επομένη των γενεθλίων του Χίτλερ το 1945, όταν η ζωή της όπως την ήξερε άλλαξε για πάντα. Ο Γκέμπελς και οι βοηθοί του διατάχθηκαν να συναντήσουν τον Χίτλερ στο καταφύγιό του, το λεγόμενο Führerbunker. Ήταν οι τελευταίες μέρες του πολέμου. «Ένιωσα λες και κάτι μέσα μου πέθαινε» λέει η Pomsel. «Μεγάλη μας έννοια τότε ήταν να έχουμε αρκετό αλκοόλ. Ήταν απαραίτητο για να μπορέσουμε να διατηρήσουμε την ψυχραιμία μας.»\nΠροσπαθεί να θυμηθεί τη σωστή σειρά των γεγονότων: Πρώτα ήρθε ο βοηθός του Γκέμπελς, ο Günther Schwägermann στις 30 Απριλίου και τους ανακοίνωσε πως ο Χίτλερ είχε αυτοκτονήσει. Μια μέρα έγινε το ίδιο, μόνο που τώρα είχε αυτοκτονήσει ο Γκέμπελς... «Τον ρωτήσαμε: "Η σύζυγός του είναι καλά; Τα παιδιά;" Μας απάντησε "Ναι". Τα είχαμε εντελώς χαμένα.»\n«Ήταν και οι δύο πολύ καλοί μαζί μου.» Η Μάγκντα και ο Γιόσεφ Γκέμπελς, μαζί με τον Χίτλερ\nΑυτή και οι συνάδελφοί της γραμματείς ξεκίνησαν τότε να κόβουν τα πανιά των λευκών σάκων με τρόφιμα που είχαν, και έφτιαξαν μια μεγάλη λευκή σημαία για να παραδοθούν στους Ρώσους. Όταν συζήτησαν την τακτική που θα ακολουθούσαν όταν θα τις συνελάμβαναν, η Pomsel ξεκαθάρισε στις συναδέλφους της πως θα έλεγε την αλήθεια: «Δούλεψα ως στενογράφος στο Υπουργείο Προπαγάνδας του Γιόζεφ Γκέμπελς.»\nΚαταδικάστηκε σε φυλάκιση πέντε ετών και βρέθηκε σε διάφορα ρωσικά στρατόπεδα συγκέντρωσης, μέσα στο (και γύρω απ' το) Βερολίνο. «Δεν ήταν ρόδινα τα πράγματα» λέει μιλώντας για εκείνα τα χρόνια και δεν θέλει να προσθέσει ούτε λέξη παραπάνω. Επιμένει πως μόνο όταν επέστρεψε σπίτι της έμαθε για το Ολοκαύτωμα, (που αποκαλεί «το ζήτημα των Εβραίων»).\nΣύντομα ξανάρχισε τη ζωή της, κάνοντας περίπου αυτό που έκανε και πριν: Βρήκε δουλειά ως γραμματέας στο κρατικό ραδιόφωνο, και σταδιακά η καριέρα της πήρε ανοδική πορεία. Βρέθηκε μάλιστα να είναι η ιδιαιτέρα γραμματέας του Διευθυντή Προγράμματος και έζησε μια προνομιακή ζωή με μεγάλο μισθό, μέχρι το 1971, όταν συνταξιοδοτήθηκε στα 60 της έτη...\nΗ Pomsel λέει πως μεγάλωσε με σιδερένια, πρωσική πειθαρχία που την ακολούθησε σε όλη της τη ζωή\nΌμως θα περνούσαν έξι ολόκληρες δεκαετίες απ' το τέλος του πολέμου, πριν τολμήσει να ψάξει τι είχε απογίνει στην Εβραία φίλη της Eva. Όταν το Μνημείο του Ολοκαυτώματος εγκαινιάστηκε το 2005, η Pomsel ταξίδεψε, απ' το σπίτι της στο Μόναχο, για να το δει από κοντά. «Πήγα στο κέντρο πληροφοριών και τους είπα ότι είχα μια αγνοούμενη φίλη. Τους ζήτησα να ψάξουν για μία Eva Löwenthal.»\nΟ υπάλληλος έψαξε τα αρχεία, και σύντομα ανακάλυψε το όνομα της φίλης της. Είχε σταλεί στο Άουσβιτς τον Νοέμβριο του 1943 και ανακηρύχθηκε νεκρή το 1945.\nΣυνέντευξη στην Kate Connolly για τον Guardian


ΔΕΝ ΕΙΝΑΙ ΑΝΕΚΔΟΤΟ ΠΙΑ, ΕΙΝΑΙ ΓΕΛΟΙΟΤΗΤΑ | Apodytiriakias.gr\nΔΕΝ ΕΙΝΑΙ ΑΝΕΚΔΟΤΟ ΠΙΑ, ΕΙΝΑΙ ΓΕΛΟΙΟΤΗΤΑ\nΑυτό που παρουσίασε η Αγγλία στο ματς με την Ισλανδία ήταν γελοίο. Δεν μπορώ να βρω καταλληλότερη λέξη. Η ποδοσφαιρομάνα αυτογελοιποιήθηκε. Μάλιστα, κύριε. Yes, Sir. Δεν ήταν απλώς μια κλασική αφελής εμφάνιση των τριών λιονταριών, που έχουν γίνει ψιψίνες προ πολλού. Ηταν κάτι έξω από κάθε λογική.\nΜε στεναχωρεί να βλέπω ανθρώπους, επαγγελματίες, να εξευτελίζονται με τέτοιο τρόπο. Είναι σα να στηθείς να παρακολουθήσεις ένα έργο στο οποίο οι ηθοποιοί έχουν ξεχάσει όλες τις ατάκες, σκοντάφτουν ο ένας πάνω στον άλλο, χωρίς όμως να βγάζουν ούτε γέλιο. Χωρίς το έργο καν να μπορεί να χαρακτηριστεί παρωδία.\nΑυτό συνέβη με την Αγγλία στο γήπεδο απέναντι στην Ισλανδία, η οποία από την πλευρά της έδωσε το πιο εύκολο παιχνίδι της στην αξιομνημόνευτη πορεία της από τα προκριματικά μέχρι τα προημιτελικά του Euro.\nΟ δε προπονητής της Αγγλίας γα λύπηση. Ενας αξιοπρεπής κύριος που όμως δεν πρέπει να είχε πάρει χαμπάρι τι γινόταν στο γήπεδο. Τον φαντάζομαι στα αποδυτήρια να μιλά σε πληθυντικό ευγενείας στον κάθε παίκτη ξεχωριστά και την ώρα που θα έπρεπε να σκέφτεται τις διορθώσεις στο παιχνίδι, να συντάσσει την επιστολή της παραίτησής του. «Garry πώς γράφεται το ταξίδι με ou ή σχέτο o»; Ο Ρόυ Χόντζον ευχαρίστησε για το υπέροχο ταξίδι των τεσσάρων χρόνων. Κανείς δεν κατάλαβε για ποίο λόγο εχρησιμοποιήθει η λέξη «υπέροχο». Ο Γκάρι είναι ο Νέβιλ. Ο γνωστός και βοηθός προπονητή έφτασε να γίνει ο σκερβελές, αφού πρώτα κατέστρεψε τη Βαλένθια μέσα σε ένα τρίμηνο. Μιλάμε για παράνοια made in England.\nΜάλλον δεν υπάρχει σωτηρία για την εθνική Αγγλίας. Πρόκειται για ανέκδοτο. Μόνο που πια έχει σταματήσει να έχει πλάκα. Επομένως;\nΡουλέτα παίζει ο Αλαφούζος στις μεταγραφές


Ομορφιά | Πώς να προστατέψετε την επιδερμίδα σας από το χιόνι | Όμορφα Μυστικά της Βίκυς Χατζηβασιλείου\nΒοηθήστε την επιδερμίδα σας να αντιμετωπίσει τα προβλήματα από το κρύο.\nΔείξτε μεγάλη προσοχή στις αρνητικές επιπτώσεις που έχει τόσο το ψύχος όσο και ο ήλιος τον χειμώνα στο δέρμα σας και λάβετε τα εξής βασικά μέτρα:\nΤο υπερβολικό κρύο αφυδατώνει την επιδερμίδα σας, με αποτέλεσμα να νιώθετε ότι “τραβάει”. Φροντίστε να το ενυδατώνετε σε καθημερινή βάση με μια ενυδατική κρέμα επιλεγμένη ανάλογα με τον τύπο του. Εάν θέλετε να βοηθήσετε στην αποκατάσταση του δέρματός σας μετά από την έκθέση του στο ψύχος ή/ και στο χιόνι, μπορείτε να εφαρμόσετε 1-2 φορές μέσα στη εβδομάδα μία ενυδατική μάσκα προσώπου.\nΗ ένταση της ηλιακής ακτινοβολίας είναι μεγάλη και τις συννεφιασμένες μέρες του χειμώνα! Φροντίστε, λοιπόν, να έχετε πάντοτε μαζί σας αντηλιακή κρέμα με υψηλό δείκτη προστασίας, την οποία πρέπει να εφαρμόζετε 30 λεπτά πριν εκτεθείτε στον ήλιο και να την ανανεώνετε κάθε 2 ώρες.\nΌσο μειώνεται η θερμοκρασία του περιβάλλοντος, τόσο υψηλότερα είθισται να βάζουμε τον θερμοστάτη ή/και να ανάβουμε το τζάκι. Ωστόσο και τα δύο μπορεί να μειώσουν την υγρασία στους εσωτερικούς χώρους, προκαλώντας ξηρότερο περιβάλλον, με συνέπεια την αφυδάτωση του δέρματος. Για να την προλάβετε, αποφύγετε τις υπερβολές με τη θέρμανση,


Επιστρέφει το «MEGA STORIES» με τη Δώρα Αναγνωστοπούλου | ThessNews\nΑρχική / MEDIA / Επιστρέφει το «MEGA STORIES» με τη Δώρα Αναγνωστοπούλου\n07/10/2021 12:31 μμ\nΕπιστρέφει το «MEGA STORIES» με τη Δώρα Αναγνωστοπούλου\nH Δώρα Αναγνωστοπούλου επιστρέφει για δεύτερη χρονιά με «MEGA STORIES», με αποκαλυπτικά ρεπορτάζ και αποκλειστικές συνεντεύξεις.\nΣυναντά ανθρώπους που μοιράζονται τις καθηλωτικές τους ιστορίες, οι\nοποίες άλλοτε βρίσκονται στο επίκεντρο και άλλοτε στη σκιά της\nπροσοχής μας. Όμως ένα είναι σίγουρο: Πρόκειται για ιστορίες που αξίζει να έρθουν στο φως.\nΌπως διαβάζουμε στη σχετική ανακοίνωση: «Είμαστε οι Ιστορίες μας. Ιστορίες ειπωμένες από χείλη γνωστά και άγνωστα. Ιστορίες από την Τέχνη, την πολιτική, την επικαιρότητα και την καθημερινή ζωή. Ιστορίες γλυκόπικρες, σκληρές, αληθινές, μεγαλειώδεις».


80 χρόνια από την έναρξη του Β΄ Παγκοσμίου Πολέμου | ΚΟΣΜΟΣ | antinews.gr\nΤην 1η Σεπτεμβρίου του 1939 ξεκίνησε η επίθεση της ναζιστικής Γερμανίας στην Πολωνία. Οι πρώτες βόμβες όμως δεν έπεσαν κοντά στο Ντάντσιχ, αλλά στην Βιελούνιε, που βρίσκονταν τότε 20 χλμ. από τα γερμανοπολωνικά σύνορα.\n"Μας ξύπνησαν σειρήνες που ούρλιαζαν. Σηκώθηκα βιαστικά από το κρεβάτι. Οι γονείς μου είχαν ήδη βγει στο μπαλκόνι και έλεγαν ο ένας στον άλλο ότι πρόκειται, πιθανότατα, για άσκηση. Απόρησαν ωστόσο για την ώρα", λέει ο 86χρονος σήμερα Γιαν Τίσλερ στην DW. Ο Πολωνός, γεννημένος το 1933, ήταν αυτόπτης μάρτυρας του πρώτου βομβαρδισμού του Β΄ Παγκοσμίου Πολέμου, που έλαβε χώρα στην μικρή πόλη Βιελούνιε, η οποία το 1939 απείχε μόλις 20 χιλιόμετρα από τα, τότε, γερμανοπολωνικά σύνορα.\nΗ κωμόπολη δεν είχε καμία στρατηγική σημασία για τους ναζί. Δεν ήταν συγκοινωνιακός κόμβος, ούτε διέθετε σημαντικές γέφυρες. Προφανώς για αυτό βρίσκονταν σταθμευμένοι εκεί μόλις μια χούφτα πολωνοί στρατιώτες. Οι βομβαρδισμοί της μικρής πόλης ξεκίνησαν στις 4:35 πμ. Το γενικό πρόσταγμα των 87 βομβαρδιστικών αεροπλάνων της επίθεσης είχε ο Βόλφραμ φον Ρίχτχοφεν, γνωστός ως επικεφαλής της "Λεγεώνας Κόνδωρ", που είχε σπείρει το θάνατο το 1937 στη βασκική πόλη Γκέρνικα. Όταν το μεσημέρι της ίδιας μέρας εγκατέλειπε και το τελευταίο γερμανικό βομβαρδιστικό τον ουρανό της Βιελούνιε, το 70% της πόλης είχε ισοπεδωθεί και 1.200 από τους 16.000 κατοίκους ήταν νεκροί.\nΠερίπου δέκα λεπτά μετά τους πρώτους βομβαρδισμούς της πολωνικής κωμόπολης, η ναζιστική Γερμανία εξαπέλυε επίθεση σε πολωνική αποθήκη πυρομαχικών στο θέρετρο Βεστερπλάτε στη Βαλτική Θάλασσα λίγο έξω από την πόλη Ντάντσιχ (σήμερα Γκντανσκ). Η επίθεση ξεκίνησε με σφυροκόπημα των πολεμικών πλοίων "SS Χάιμβερ Ντάντσιχ" και "Σλέσβιχ Χόλσταϊν" και συνεχίστηκε με αεροπορικούς βομβαρδισμούς. Μετά τον Α΄ Παγκόσμιο Πόλεμο βάσει της Συνθήκης των Βερσαλλιών το Ντάντσιχ, του οποίου η πλειοψηφία των κατοίκων ήταν Γερμανοί, ανακηρύχθηκε σε "ελεύθερη πόλη". Ήταν δηλαδή αυτόνομο και δεν ελέγχονταν πολιτικά από την Γερμανία. Το λιμάνι, οι τελωνιακές υπηρεσίες και ο σιδηρόδρομος βρίσκονταν ωστόσο υπό πολωνική διοίκηση. Η επίθεση στο Ντάντσιχ διήρκεσε μια εβδομάδα. Οι απώλειες υπολογίζονται από γερμανικής πλευράς σε 3.400 άνδρες, ενώ από πολωνικής σε μόλις 15. Εδώ και δεκαετίες οι Πολωνοί διδάσκονται στο σχολείο την ηρωική αντίσταση των πολωνών στρατιωτών. Λέγεται μάλιστα ότι μετά την παράδοσή τους, οι στρατιώτες της Βέρμαχτ τους χαιρέτισαν στρατιωτικά ως ένδειξη αναγνώρισης για το θάρρος τους.\nΠαρά το γεγονός ότι ο Β΄ Παγκόσμιος Πόλεμος ξεκίνησε ουσιαστικά με τον βομβαρδισμό της κωμόπολης Βιελούνιε, η γερμανική επίθεση στο Βεστερπλάτε και το Ντάντσιχ θεωρείται η απαρχή του πολέμου. Το 2009 στις τελετές μνήμης για τα 70 χρόνια από το ξέσπασμα του Β΄ Παγκοσμίου Πολέμου με τη συμμετοχή της καγκελαρίου Μέρκελ και του ρώσου προέδρου Πούτιν ο τότε πολωνός πρωθυπουργός Λέχ Κατσίνσκι επέκρινε την Ρωσία για την στρατιωτική επέμβαση στη Γεωργία προειδοποιώντας για "νεοϊμπεριαλιστικές τάσεις".\nΚαι το σημερινό κυβερνών κόμμα "Νόμος και Δικαιοσύνη" (PiS) εκμεταλλεύεται συστηματικά ιστορικές επετείους για να στηρίξει ή να δικαιολογήσει την πολιτική και τις επιλογές του. Το γεγονός ότι για πρώτη φορά μεταφέρει την κύρια τελετή μνήμης για τα 80 χρόνια από το ξέσπασμα του Β΄ Παγκοσμίου Πολέμου στην μικρή πόλη Βιελούνιε οφείλεται πιθανότατα στο απλό γεγονός ότι το Γκντανσκ θεωρείται ένα από τα εναπομείναντα προπύργια της αντιπολίτευσης, όπου το λέγειν έχουν πολιτικοί αντιπολιτευτικών κομμάτων.


Vanity Fair και New Yorker παίρνουν θέση για την Ουκρανία μέσα από 2 τρομερά εξώφυλλα | Jenny.gr\nVanity Fair και New Yorker παίρνουν θέση για την Ουκρανία μέσα από 2 τρομερά εξώφυλλα\nInstagram/Vanity Fair Italia\nΔύο σπουδαία εξώφυλλα που μιλούν για τον πόλεμο στην Ουκρανία και θα κυκλοφορήσουν την επόμενη εβδομάδα.\n5 μέρες έχουν περάσει από το διάγγελμα του Πούτιν και την εισβολή της Ρωσίας στην Ουκρανία και αυτός ο εφιάλτης δεν λέει να τελειώσει.\nΗ κοινή γνώμη παίρνει σαφή θέση υπέρ της Ουκρανίας, άνθρωποι έχουν χάσει τη ζωή τους και 500.000 άνθρωποι έχουν εγκαταλείψει τη χώρα. Καλλιτέχνες στη Ρωσία παραιτούνται, σε ένδειξη διαμαρτυρίας, οι νικητές των SAG Awards αναφέρονται στη φρικαλεότητα του πολέμου και τώρα, δύο σπουδαία Μέσα Ενημέρωσης, παίρνουν θέση υπέρ της Ουκρανίας, μέσα από δύο εξώφυλλα.\nΟ συγκινητικός λόγος του Zelensky καταχειροκροτήθηκε στο Ευρωκοινοβούλιο: «Αποδείξτε ότι είστε μαζί μας»\nΤο ιταλικό Vanity Fair αφήνει στην άκρη το glamour και δημιουργεί δύο εξώφυλλα για το τεύχος που θα κυκλοφορήσει στις 9 Μαρτίου. Εκτός από την Penélope Cruz, το περιοδικό ακολουθεί την επικαιρότητα και αφιερώνει ένα εξώφυλλο στον πολυσυζητημένο Πρόεδρο της Ουκρανίας, Volodymyr Zelensky, με το Vanity Fair να ντύνεται στα χρώματα της ουκρανικής σημαίας. «Ο Volodymyr Zelensky και η Ουκρανία έχουν ενώσει τον κόσμο στο όνομα της ελευθερίας. Ο αγώνας τους μας αφορά όλους».\nΤο New Yorker Magazine δημιούργησε ένα σχέδιο που απεικονίζει την επέλαση ενός τανκ και τα σημάδια που αφήνει πίσω του. "Putin's Tracks", με τα ίχνη να αποκτούν κυριολεκτική και μεταφορική έννοια. Το σχέδιο ανήκει στον David Plunkert και το τεύχος θα κυκλοφορήσει στις 7 Μαρτίου.\nMFW: Ο Armani απέτισε φόρο τιμής στην Ουκρανία, με ένα show βυθισμένο στη σιωπή\n«Θα μείνω εδώ, μαζί σας»: Ποια είναι η Πρώτη Κυρία της Ουκρανίας, Olena Zelenska


Η Britney Spears έκανε μια δραστική αλλαγή στα μαλλιά της\nH ανάρτηση που έκανε στο Instagram με τη νέα της εμφάνιση.\nΝωρίτερα φέτος, η Britney Spears άλλαξε τελείως την εμφάνισή της, βάφοντας τα χαρακτηριστικά ξανθά μαλλιά της, καστανά. Απ' ό,τι φαίνεται όμως η αλλαγή αυτή δεν έμελλε να κρατήσει πολύ, καθώς η pop star έχει επιστρέψει... στις ρίζες της.\nΠιο συγκεκριμένα, η Britney έβαψε και πάλι τα μαλλιά της ένα φωτεινό ξανθό, το χρώμα με το οποίο οι θαυμαστές της την είχαν συνηθίσει τόσα χρόνια. Η 37χρονη τραγουδίστρια έκανε το ντεμπούτο της με τη νέα εμφάνισή της στο Instagram, ανεβάζοντας ένα βίντεο, στο οποίο κάνει διάφορες γκριμάτσες.\n"Ίσως οι ξανθές περνούν καλύτερα. Δεν είναι επαγγελματικά μαλλιά και μακιγιάζ του Hollywood... αλλά είναι πραγματικά", έγραψε στη λεζάντα. "Μόλις βγήκα από την πισίνα και τα μαλλιά μου είναι βρεγμένα... συγγνώμη!!", πρόσθεσε.\nΤο βίντεο συγκέντρωσε φυσικά χιλιάδες likes, με τους θαυμαστές της να δείχνουν να χαίρονται πραγματικά με τη δραστική αλλαγή που έκανε για μία ακόμα φορά στην εμφάνισή της.\nΗ Lady Gaga έβαψε τα μαλλιά της στην πιο όμορφη απόχρωση του ροζ


GeremyCohen προφίλ | Free Sex Gay Porn\nΤελευταία Είσοδος: 16/08/2020 4:11:45 π.μ.\nΚάνοντας κλικ στο κουμπί, ανεβάζεις την GeremyCohen στην πρώτη θέση στην κεντρική σελίδα για 60 δευτερόλεπτα. Κατά τη διάρκεια αυτή, το δωμάτιο συζητήσεων του μοντέλου θα γίνει πολύ πιο εμφανές και απίστευτα δημοφιλές! Μια ειδοποίηση σχετικά με την ενέργειά σου θα κάνει την εμφάνισή της στη συζήτηση, που θα είναι ορατή στο μοντέλο και στους υπόλοιπους χρήστες της συζήτησης. Η GeremyCohen σίγουρα θα εκτιμήσει την κίνησή σου αυτή και θα είναι ιδιαίτερα υποχρεωμένη σε εσένα!\nΣημαντικές λεπτομέρειες του/της GeremyCohen\nΏρες εργασίας του/της GeremyCohen\nGeremyCohen Λίστα Επιθυμιών